
EL REFUGI ANTIAERI DE LES ESCOLES 


TESTIMONI D'UN TERRIBLE PASSAT 


Si algun cop ens trobem en ple nucli urbà de Sant Just Desvern i ens animem a fer una 
visita a l'esplèndid equipament educatiu municipal de les Escoles, tot just entrats en el 
recinte podrem observar que en 
el paviment hi ha dibuixada una 
clara ziga-zaga doble que ens 
condueix fins a una trapa de 
registre rodona que està situada 
al terra. 


Aquesta ziga-zaga ens ve a 
recordar a tots que a cosa d'una 
desena de metres més avall del 
nivell en el qual ens trobem, i 
seguint el mateix traçat que ens 
està marcant, encara es 
conserva, i en un estat prou bo, 
un singular testimoni del que va 
ser un trágic episodi de la nostra 
història recent i que encara es 
manté ben viu en la memoria 
col- lectiva. 


Ens estem referint, és clar, a la 
Guerra Civil de 1936-1939, i el 
magnífic. testimoni — d'aquella 
conflagració que hi ha sota dels 
nostres peus no és cap altre que 
el Refugi Antiaeri de les —J— Una doble ziga-zaga al terra del recinte de les Escoles 
Escoles, monumental record, ens recorda l'existència del refugi (Fotografia Juli Ochoa). 
rescatat de l'oblit, d'una gesta 

gairebé èpica que van protagonitzar els nostres pares i avis: La ferma resistència a una 
agressió d'una magnitud sense precedents i sota unes circumstàncies desfavorables i 
realment aterridores, les quals cal esperar que no es tornin a repetir mai més. 


L'AMENAÇA DE LES BOMBES 


El 13 de febrer de 1937, Barcelona, que des de l'aixafament de la sublevació feixista del 
juliol anterior i fins a aquell moment havia estat una tranquil:la ciutat de rereguarda, va 
ser atacada pel vaixell italià “Eugenio di Savoia". 


Tot i que durant molt temps s'ha dit que l'objectiu d'aquell canoneig havia estat la 
fàbrica Elizalde, indústria de guerra que fabricava, entre d'altres coses, motors d'avió, i 
que no fou afectada pels projectils enemics, investigacions posteriors han permès 
localitzar un informe secret emès pel propi almirall Vittorio Tur, que havia dirigit 


! Durant molt temps, i encara avui, molta gent ha cregut equivocadament que aquell atac havia estat 
realitzat pel creuer espanyol "Canarias", vaixell ensenya dels militars sollevats. 

aquella operació d'atac, en el que es deixa ben clar que el seu objectiu no havia estat 


aquella fàbrica en questió, sinó el centre urbà de Barcelona”. 


L'agressió, que va causar 18 morts i altres tants ferits, va ser la causa d'un terrible 
efecte: a partir d'aquell moment, els barcelonins, i amb ells la resta de la rereguarda 
republicana, van passar a ser conscients de la seva indefensió davant d'un enemic que 


indefensa 


italiana: 


població 


mateixa 
arribarien 


ds ii d'al 


havia adoptat com a tàctica la 
Guerra Total", en la que la 


esdevenia també un objectiu 
bèl-lic de primer ordre, tal 
com preconitzava el general 
Francesco Pricolo, que poc 
més tard passaria a ser el cap 
de segona esquadra 


“Cal sembrar 
immediatament 


destruint, una per una, les 
= ciutats, els centres, les fonts 
Ì de vida, per sotmetre'ls a un 
irresistible malson que els 
obligui a rendir-se. na 


ofensiva naval seguirien, a 
partir del 16 de març de 
1937, data en que va tenir 
lloc el primer dels atacs aeris 
sobre Barcelona, un total de 
194 agressions 


A A aquesta primera acció 
$ 
7 


2 — Bombes italianes caient sobre Barcelona. (Autor desconegut. l'esfereidora llista dels més 


Ce o de 2.700 morts i 7.000 ferits 
que es produirien, només a Barcelona, en el decurs d'aquella guerra, quantitat a afegir a 


la resta de víctimes causades arreu pels bombardeigs. 


Només un d'aquests 194 atacs aeris de que fou víctima la ciutat de Barcelona durant la 
guerra civil el van dur a terme avions espanyols, tots els altres bombardeigs van ser obra 
de les dues principals potències estrangeres que donaven suport al bàndol colpista. 


? CONTEL I RUIZ, Josep Ma.: Gràcia, temps de bombes, temps de refugis. Taller d'Història de Gràcia. 


Barcelona, 2008. PP. 57-62. 


3 PRICOLO, Francesco: Impiego dell'aviazione legionaria (fragment), recollit per HEIBERG, Morten: 
Nuove considerazioni sulla guerra di Spagna: la storia segreta dell'intervento militare italiano. Dins 
Pensiero e azioni totalitaria tra le due guerre mondiali. Atti del Seminario Internationale di Orte del 5 


febbraio 2000. Centro Falisco di Studi Storici.Orte-Civita Castellana, 2000. PP. 50-51 

Els alemanys de la Legió Condor n'efectuaren 80, la meitat d'ells, espaiats al llarg del 
conflicte, els realitzaren principalment des de la base mallorquina de Pollença, emprant 
hidroavions Heinkel He-59. Els altres 40 atacs dels alemanys van tenir lloc el gener de 
1939, durant els dies immediatament anteriors a l'ocupació de Barcelona per les tropes 
franquistes. 


Els restants bombardeigs sobre la Ciutat Comtal, un total de 113 al llarg de tot el 
conflicte, foren obra dels avions italians Savoia-Marchetti SM-81 i Savoia-Marchetti 
SM-79 de l'Aviazione Legionaria delle Baleari, amb base als aeròdroms mallorquins de 
Son Sant Joan i Son Bonet. 


Tres dies després de la primera de les incursions aèries enemigues sobre Barcelona, a La 
Vanguardia del 20 de març, ja apareixia un article que sota el títol de "La Construcción 
de Refugios", deia: 


“... la guerra ha acabado por despertarnos de ese sueño de retaguardia que 
consistia en creernos, aproximadamente, gentes al margen del conflicto [...] Los 
aviones fascistas han aprendido el camino de nuestra ciudad, y sus visitas es de 
esperar que menudeen |[...] La defensa pasiva de una ciudad como la nuestra no 
puede consistir exclusivamente en dar un puñado de instrucciones, siempre 
útiles, y en advertir la existencia del peligro. [...] Es imprescindible preverlo 
todo. Y con la construcción de un puñado de refugios en lugares estratégicos 
habremos dado un paso definitivo para llevar al ánimo de nuestros 
conciudadanos la seguridad que necesitan. " 


PRIMERES ESTRUCTURES DEFENSIVES 


Després de la terrible convulsió soferta durant els Fets de Maig de 1937, el president 
Lluís Companys va remodelar el seu govern 1 va col-locar el fins llavors alcalde de 
Barcelona, Carles Pi 1 Sunyer, a la Conselleria de Cultura, essent substituit en el seu 
comès per Hilari Salvadó i Castell, també militant d'Esquerra Republicana de 
Catalunya, el qual, després d'actuar un temps com a alcalde en funcions, acabaria 
prenent possessió definitiva del càrrec el dia 17 de juliol de 1937. 


3 — Hilari Salvadó (esquerra) i Manuel Mufioz (dreta), autèntics 
impulsors de la defensa passiva barcelonina. 

Durant el seu mandat al front del consistori barceloní, Hilari Salvadó va comptar al 
front de la Comissió d'Urbanització i Obres de l'ajuntament, com també ho havia fet el 
seu predecessor, amb el valuós suport del conseller regidor cenetista Manuel Muñoz 
Díez, el qual ja havia creat feia un temps en el si de l'esmentada comissió un Servei de 
Defensa Passiva Antiaèria. 


Simultàniament, existien altres tres organismes afins que també funcionaven: A la 
Conselleria de Treball de la Generalitat hi havia un servei de Treball Voluntari aplicat 
a les diverses necessitats específiques que la guerra havia creat, en el Consell de Sanitat 
de Guerra operava un servei de Defensa Passiva i Serveis Z especialitzat en la 
defensa anti-gasos, i en el Comitè Pro-Exèrcit Popular una Secretaria de Defensa 
Passiva. 


Conscients de la necessitat de coordinar i unificar aquestes iniciatives diverses 
per tal de guanyar efectivitat i evitar inútils duplicitats d'esforços, va sorgir la 
idea de crear un organisme unificat que se'n fes càrrec. 


LA JUNTA DE DEFENSA PASSIVA DE CATALUNYA 


I és així com el 13 de juny de 1937, el Diari Oficial de la Generalitat publicava un 
decret de data 9 de juny pel qual era creada la Junta de Defensa Passiva de Catalunya, 
depenent en un primer moment de la Conselleria de Treball, que presidia Rafael 
Vidiella i Franch, membre del Partit Socialista Unificat de Catalunya. 


L'article tercer d'aquell decret 
deixava ben clar quin hauria de ser el 
comès d'aquella junta que es creava: 


“La Junta de Defensa Passiva de 
Catalunya tindrà per missió prendre 
totes les mesures encaminades a la 
protecció de la població civil contra 
tot possible atac aeroquímic, aeri o 
marítim, auxiliar-la en tots aquests 
casos, disposant la construcció de 
tots els refugis que  s'estimin 
necessaris, la continuació dels 
començats que siguin útils, llur 
conservació i llur vigilància. " 


Així doncs, veiem que la construcció 


4 — Emblema distintiu de la Junta de Defensa Passiva de organitzada de refugis constituiria 
Catalunya (Arxiu Nacional de Catalunya) una de les principals tasques 
assumides per la Junta, tot i que es 


reconeixia que la iniciativa privada ja ho havia estat fent des dels primers bombardejos. 


Cosa d'una setmana més tard, el 21 de juny, va tenir lloc el nomenament de les 
persones que havien de formar part de la Junta de Defensa Passiva de Catalunya. 

Per part de la Generalitat, i en representació de les formes organitzatives prèvies 
que ja hi havia en el si d'alguns dels seus departaments, s'hi van integrar: 


- Rossend Cabré i Pallàs, militant del Partit Socialista Unificat de Catalunya, 
com a representant del Servei de Treball Voluntari del Departament de 
Treball. 

- Santiago Pons i Queralt per Defensa Passiva. 

- El doctor Joan Cros i Forner pels Serveis Z del Consell de Sanitat de 
Guerra. Poc temps més tard, el 3 de setembre, el Dr. Cros seria rellevat en 
el seu càrrec pel també doctor Lluís Revilla i Martos. 

- —L'enginyer Florenci Tor i Camprubí, d'Estat Català, per la Secretaria de 
Defensa Passiva del Comitè Pro Exèrcit Popular. 


Els principals partits polítics i sindicats també hi van aportar els seus 
representants. Així, també van entrar a formar part de la Junta: 


- Antoni Escofet i Marcè per part d'Esquerra Republicana de Catalunya. 
- Magí Cabruja i Martra per la Confederació Nacional del Treball. 
- Joan Vilar i Vitòria per la Unió General de Treballadors. 


5 — La seu de la Junta de Defensa Passiva de Catalunya, situada en els Jardinets de Gràcia. 


El 31 de juliol següent es va ampliar la seva composició, incorporant-se altres 
tres membres: 


- Manuel Muñoz Díez, de la Confederació Nacional del Treball, en representació 
de l'Ajuntament de Barcelona, del qual era conseller regidor d'Urbanització i 
Obres Públiques. 

- L'advocat Joaquim Dardalló i Altés, d'Esquerra Republicana de Catalunya, per 
part del Departament de Governació i Assistència Social. 

- Artur Cussó i Arnal, del Partit Socialista Unificat de Catalunya, pel Departament 
de Treball i Obres Públiques. 

En un possible intent de que aquesta interessant iniciativa catalana no quedés al marge 
del control central, el govern de la República va decidir assumir-la, i en tal sentit va 
publicar a la Gaceta del 29 de juny un decret del ministre de Defensa Nacional, 
Indalecio Prieto, datat el dia anterior, en el que feia obligatòria l'organització de la 
defensa passiva contra atacs aeris a tot el territori nacional i donava directrius per a la 
seva organització i coordinació. 


El punt primer de l'article cinquè d'aquell decret estatal ja feia esment d'una manera 
prou clara de quina seria la principal dificultat que haurien d'afrontar les futures juntes 
de defensa passiva locals per poder tirar endavant els seus projectes: 


"Los gastos inherentes a la preparación y realización de la Defensa Pasiva 
deben ser soportados por los beneficiarios de esta Defensa. " 


LES JUNTES DE DEFENSA PASSIVA LOCALS 


Atès que no era només la ciutat de Barcelona l'objectiu de les agressions aèries 
enemigues, la següent actuació del govern de la Generalitat en aquest sentit fou la 
creació de juntes locals a totes les poblacions catalanes, a les quals la Junta de Defensa 
Passiva de Catalunya aniria 
encomanant progressivament 
tasques de recaptació econòmica, 
avís i alarma en cas de 
bombardeig i formació de 
fortificacions i refugis amb mà 
d'obra civil. El 17 d'agost de 
1937 el Diari Oficial de la 
Generalitat publicava un decret 
del dia 11 en el que s'estipulava 
que calia constituir juntes de 
Defensa Passiva locals i de 
vegueria on les necessitats així 
ho aconsellessin. Pel que fa a 
l'estructura que havien de tenir 
les juntes de Defensa Passiva 
locals, l'article 2n del decret 
establia que: 


“Les Juntes de Defensa Passiva 
Locals es constituiran, en el 
termini de vuit dies d'aparegut 
aquest Decret i per convocatòria 
dels Alcaldes amb la composició 
següent: 

L'Alcalde o un seu Delegat. 

El Cap Militar o un Delegat per 
ell. 

El Cap d'Ordre Públic o un 


6 — Reglament editat per la Junta Local de Defensa Passiva de 
Barcelona (Col.lecció particular). 

Delegat per ell. 

Arquitecte o Enginyer Municipal o un Delegat d'aquests serveis. 

El Metge Municipal o Delegat d'aquests serveis per la Direcció General de 
Sanitat. 

Un representant dels organismes UGT, CNT, ERC i 

Un Secretari nomenat per l'Ajuntament.. " 


UNA PRIMERA INICIATIVA PARTICULAR A SANT JUST 


El termini que es donava per a constituir 
aquestes juntes locals va finir el 25 d'agost 
de 1937 sense que a Sant Just Desvern se 
n'hagués constituit cap. No obstant això, 
l'Ajuntament ja venia assumint algunes de 
les tasques que els hi serien pròpies, entre 
elles la supervisió 1 control de les 
iniciatives de caràcter particular que ja 
s'estaven començant a donar, com és el cas 
d'alguns refugis privats que ja s'havien 
començat a fer. 


Ens ho confirma l'existència d'un 
document del 2 de setembre en el qual 
l'arquitecte municipal Josep Alemany i 
Juvé, que esdevindria membre de la junta 
per raó del seu càrrec, seguint fil per randa 
les directrius de l'article tercer del decret 
del 9 de juny, condiciona a un col-lectiu 
particular — l'autorització per a la 7 - L'arquitecte municipal de Sant Just 
construcció d'un refugi antiaeri al fet de — Desvern, Josep Alemany i Juvé (Museu Torre 
que se segueixin unes determinades —Balldovina, Arxiu d'Imatges). 

normes mínimes". 


“Informe de l'arquitecte municipal 


El que subscriu, Arquitecte Municipal d'aquesta població, vista la instància 
presentada per un grup de veins sol-licitant l'autorització corresponent per tal 
de procedir a la construcció d'un refugi 


OPINA: Que pot concedir-se el permís sol-licitat, mitjançant les següents 
condicions: 


la.- No es deixarà utilitzar dit refugi sense l'informe favorable del facultatiu que 
subscriu, efectuant aquest les visites necessàries en el transcurs de la seva 
execució a fin de què tinguin les garanties de seguretat i probabilitats d'èxit en 
cas d'haver de cumplir la funció pel qual va destinat. 


* Arxiu Històric de Sant Just Desvern. Correspondència. Document del 2 de setembre de 1937. 

2a.- El refugi haurà de construir-se sense perjudici de tercer. 


4rt.- El responsable del refugi haurà de presentar una relació dels individus que 
en cas de perill, pensin utilitzar el refugi referit, a fi de poder judicar si té la 
suficient capacitat per tal de què puguin aixoplugar-se en el mateix el nombre 
d'individus que s'indiqui. 


Se.- Posteriorment es dictaran altres disposicions per la utilització i construcció 
de refugis en la nostra localitat. 


S. Just Desvern, 2 de setembre del 1937. 
L'Arquitecte Municipal". 


ALTRES REFUGIS QUE ES VAN BASTIR A SANT JUST 


Aquesta iniciativa particular santjustenca no era única. Per tot arreu anaven proliferant 
grups més o menys organitzats de veins que, ansiosos de disposar d'un medi de defensa 
que els protegís dels temuts atacs aeris, i molts cops amb més bona voluntat que no pas 
una raonable base tècnica, havien emprès la lloable tasca de construir refugis. 


A Sant Just, al igual que en moltes altres poblacions susceptibles de ser víctimes dels 
bombardejos, algunes famílies van condicionar i ampliar els soterranis ja existents a les 
seves cases per tal de protegir-se. D'aquelles grutes o fresqueres eixamplades fins a 
transformar-les en refugis, encara en queden alguns exemples, entre ells: 


El de l'hostal de la carretera, al capdavall del carrer Bonavista, consistent en una 
sala de planta quadrangular amb possible accés des de la casa. Aquest refugi 
donava també a les galeries d'un possible ramal de la mina Vidal que davallava 
paral-lel a l'esmentat carrers 


El del passatge Sant Lluís a tocar de la plaça Campreciós, entre can Tubella i la 
masia de can Campreciós, amb la que probablement estaria vinculat. També 
quadrangular i amb l'aspecte d'haver estat excavat tot ampliant una possible 
fresquera preexistent." 


El de la casa del Senyor Lluís, situat a la confluència del carrer del Raval amb el 
de la Creu, en una casa senyorial d'estiueig, propietat de Lluís Soler de Morell, 
en la que llavors estava situat el post dels Mossos d'Esquadra. Hi ha constància 
de que va ser construit l'any 1938 tot ampliant la bodega de la casa, a la que se li 
va obrir una nova sortida que donava a l'eixida posterior. 


3 Localitzat fa uns quants anys pels espeleòlegs del GERP durant els treballs de preparació del llibre sobre 
les mines d'aigua de Sant Just Desvern. Es conserva una fotografia del seu interior. 


% Aparegut l'any 2005 amb motiu de les obres de construcció d'un edifici d'habitatges proper, quan 
s'intentava emplaçar una grua en aquell punt. Comunicació feta per Pere Orriols Tubella, arran de la seva 
descoberta. 

CAMPRECIÓS 


8 - Planta del refugi del passatge Sant Lluís, segons la topografia feta per l'arquitecte santjustenc 
German Catala Torras. 


- El de can Grifoll, que estava al darrera del Casino dels Senyors, en els terrenys 
situats entre el passatge Major i el carrer de l'Electricitat. Ben mirat, era el 
mateix celler de la casa, i presentava una recolzada com la major part d'aquestes 
construccions. Es tractava d'un refugi particular poc conegut que va arribar a 
acollir vàries famílies. 


- El de la família Campreciós, també fet eixamplant la gruta o fresquera, a V'estil 
dels anteriors. 


Altres d'aquests refugis es van construir de nou en nou, expressament. Alguns exemples 
són : 


- El de can Madriguera, situat en la mansió familiar del doctor Josep Sánchez 
Llistosella, a la finca situada a la cantonada dels carrers Bonavista i Electricitat. 
Era un refugi de dimensions considerables, potser equiparable en capacitat al de 
les Escoles, i va ser regularment utilitzat pels veins dels pisos Madriguera, així 
com per la plantilla de l'hospital de sang que durant un temps va funcionar a can 
Madriguera. Consistia en una galeria subterrània que anava des de la casa fins 
travessar el carrer de l'Ateneu. 


- El que, almenys, es va començar a fer a la casa de Francesc Anguera, antic 
redactor de la revista gràfica setmanal Crónica i administrador del SIM (Servei 
de Intel:-ligència Militar). D'ell ens dóna notícia La Vanguardia Española en un 
article del 2 de febrer de 1939, en el qual es fa referència a un antic requetè 
detingut per quintacolumnista i condemnat a treballs forçats, tot informant que, 
entre altres destinacions diverses, aquell subjecte va ser enviat a Sant Just 
Desvern per tal de participar en la construcció d'aquest refugi, del qual ens diu 

que no es va arribar a acabar per causa de l'imminent entrada de les forces 
. 7 
enemigues. 


- Hi ha constància testimonial de l'existència d'un altre refugi que es va bastir al 
subsòl d'una casa del carrer Bonavista, entre el Mercat i el carrer de la Creu, a la 
banda de muntanya. Sembla ser que també es tractava d'un refugi particular. 


A banda dels anteriors, construits expressament o aprofitant excavacions prèvies, també 
es van utilitzar altres estructures que es podien caracteritzar com "de fortuna", les quals 
van arribar a funcionar amb major o menor èxit. Les principals van ser: 


- El Pou de les Ànimes del carrer Bonavista. Situat al pati exterior adosat a la 
façana posterior de l'església parroquial, entre el campanar i el flanc oriental del 
temple, pràcticament a tocar de les galeries de la mina Vidal, encara que sense 
cap enllaç directe amb ellest. Segons Mn. Antonino Tenas, “...així era 
nomenada l'androna i vall enfondida pel rector Mn. Josep Massana, per tal 
d'apartar les terres i així treure humitats de la paret del cantó de llevant de la 
nostra església" 2, Molts encara l'anomenen “La Mina de la Rectoria", i 
recorden haver-s'hi amagat durant la guerra, especialment el darrer dia, tal com 
més endavant veurem. 


9 - Jardinet lateral de l'església parroquial, en el lloc on es trobava el Pou de les Ànimes. 
Fotografia: Col-lecció Juli Ochoa. 


7 La Vanguardia Española, del 2 de febrer de 1939. P. 8. 


$ Quan, ja fa uns quants anys, els membres del grup espeleològic GERP vàrem explorar aquell sector de 
la mina Vidal, no hi vam trobar cap possible enllaç, tot i que ho esperàvem. 


2 TENAS I ALIBÉS, Mn. Antonino: Notes històriques del poble i parròquia de Sant Just Desvern. Fidel 
R. Ferran, editor. Barcelona, 1947. P. 190. 

- Les galeries inferiors de servei de la fàbrica de ciment “La Auxiliar de la 
Construcción”, les quals presentaven unes boques d'accés obertes en els marges 
del torrent del Pont Reixat, prop de la via del trenet que, per Sant Joan Despí, 
anava a Cornellà. Van ser utilitzades majoritàriament per les famílies dels 
encarregats, tècnics i càrrecs directius de la cimentera que hi vivien a tocar, en el 
bloc conegut pel nom de “Pisos de la Sanson”. 


- Les mines d'aigua. Diversos sectors d'aquesta xarxa subterrània van ser utilitzats 
ocasionalment, malgrat les seves incòmodes dimensions. Hi ha constància de 
que es van utilitzar circumstancialment com a refugi entrant per la trapa rodona 
de la Torre Carola, que permetia accedir al sector de la mina de la Torreblanca 
situat entre l'església i el mercat, així com també en sectors de la mina Vidal 
propers a la masia de can Cortès (possiblement per les boques de registre 
situades a les immediacions de la Baixada del Mas). 


10 — Registre d'entrada de la mina Vidal, a l'alçada de la Baixada del Mas. Segons diversos 
testimonis, les mines d'aigua locals van ser utilitzades circumstancialment com a refugis. 
Fotografia: Col.lecció Juli Ochoa. 


Fins i tot, moltes famílies que no tenien cap d'aquests refugis al seu abast, en cas 
d'alarma i tot seguint les directives que donava la Junta de Defensa Passiva de 
Catalunya, procedien a posar-se sota la taula del menjador i cobrir-la amb els matalassos 
que hi havia a casa, en la confiança de que això els protegiria. També va ser habitual, 
entre aquells que tenien horts o camps de conreu a la vora de casa, el fugir-hi i situar-se 
sota els arbres o, simplement, estirar-se a terra. 

LA NECESSITAT DE COORDINAR I HOMOGENEITZAR TOTES LES 
INICIATIVES 


Aquella primera iniciativa particular santjustenca detectada, com acabem de veure, no 
va ser única. Per tot arreu anaven proliferant grups més o menys organitzats de veins 
que, ansiosos de disposar d'un medi de defensa que els protegís contra els temuts atacs 
aeris, i molts cops amb més bona voluntat que no pas una raonable base tècnica, havien 
emprès la lloable tasca de construir refugis. 


Atesa la poca efectivitat que es podia endevinar en moltes d'aquestes defenses que 
s'iniciaven, i per tal de potenciar l'acció de les recentment creades juntes de defensa 
passiva locals, fàcilment controlables des de la Junta de Defensa Passiva central, 
aquesta es va pronunciar al respecte en un comunicat àmpliament difós, del qual se'n 
feu ressò la premsa del moment: 


“La construcción de refugios. 


Esta Junta no puede por menos que admirar la iniciativa de algunos ciudadanos 
de diferentes barriadas y pueblos de Cataluña, en cuanto se refiere a la 
construcción de refugios y abrigos contra los bombardeos, y recomienda a todos 
en general, presten su ayuda a estas iniciativas, colaborando de una manera 
directa en obra tan humanitaria y conveniente en las actuales circunstancias. 


Ningún ciudadano debe mirar impasible o indiferente los proyectos o trabajos 
que en barriadas o pueblos determinados, se están llevando a cabo por vecinos, 
que expontáneamente se organizan para construir un refugio en su respectiva 
barriada, cuando después en momentos de peligro, procurarán aprovechar 
aquello que los demás hicieron. 


Hemos de comprender que estos trabajos se realizan en beneficio de toda la 
población civil, y que todos por igual debemos prestar nuestra colaboración y 
ayuda más eficaz y entusiasta para llevarlos a efecto. 


La Junta de Defensa Pasiva de Cataluña al mismo timpo que ruega a todos los 
ciudadanos en general su apoyo moral y material a estas loables iniciativas, 
advierte que deben de ponerse en contacto para realizarlas, con las Juntas de 
Defensa Pasiva Locales respectivas, con el fin de que éstas puedan dar las 
orientaciones técnicas y el apoyo necesario del 


CONSTRUCCIÓ I UTILITZACIÓ DE REFUGIS. PAUTES 


L'estiu de 1937, i per iniciativa d'Hilari Salvadó i Manuel Mufioz, veritables impulsors 
i dinamitzadors de la construcció dels refugis antiaeris de l'àrea barcelonina, 
l'ajuntament de Barcelona havia editat un llibret sense data que duia el títol de "Defensa 
antiaèria. Refugis. Instruccions elementals per a la protecció contra els atacs aeris amb 


10 La Vanguardia, del 29 de setembre de 1937. P. 3. 

bombes explosives o incendiàries", primer dels treballs orientatius que es van fer sobre 
la construcció de refugis, i en el que s'establien moltes de les bases que després serien 
normatives. 


11 — El llibre editat l'any 1937 per l'Ajuntament de Barcelona per iniciativa d'Hilari Salvadó 
i Manuel Muñoz, en les seves versions catalana i castellana. Col-lecció particular. 


Cap a la tardor d'aquell any, la Junta de Defensa Passiva de Catalunya va publicar un 
llibret que tampoc estava datat i que duia per títol "Normes generals i instruccions 
tècniques", l'objectiu del qual era unificar els criteris a seguir en el seu comès per les 
diferents juntes locals i de vegueria. El sumari d'aquesta interessant publicació constava 
dels següents apartats: 


- Funcions de les Juntes 

- — Protecció contra bombes explosives 
- Defensa contra bombes incendiàries 
- — Protecció contra productes tòxics 

- Disposicions sanitàries 

- Reglament d'ordre interior de refugis 


Pel seu interès pel que fa a donar-nos una idea de quin hauria de ser el funcionament del 
refugi que més endavant es construiria a Sant Just, transcrivim a continuació aquest 
darrer punt del sumari: 

“Reglament d'ordre interior de refugis 


Disposicions de caràcter general 


Art. ler,- En cada refugi hi haurà un Delegat Responsable del mateix, qui 
cuidarà de mantenir-lo en les degudes condicions de neteja i higiene com 

igualment cuidara de que tots els utensilis i demés que en el mateix existeixin, 
estiguin recollits i classificats ocupant l'espai més petit possible. 


Art. 2on.- Cuidarà així mateix que els elements indispensables del refugi, 
lliteres, botiquí, aigua potable, llum, dipòsits de sorra, eines de salvament, etc., 
estiguin sempre en les condicions degudes per la seva immediata utilització en 
cas de necessitat. 


Art. 3er.- En les entrades dels refugis estarà exposat un croquis del mateix amb 
indicació del nombre de persones que hi caben, cubicació i emplaçament dels 
diferents serveis del refugi, vàter, urinari, botiquí, etc. 


Art. 4rt.- El responsable del refugi cuidarà d'observar i fer acomplir, com a 
autoritat que és en el compliment de la seva missió, totes les disposicions que 
s'esmenten en el reglament interior de refugis, denunciant a les Autoritats 
aquells que contravinguin aquestes. 


Art. Sè.- El responsable del refugi no permetrà, sota cap concepte, la sortida del 
personal refugiat en aquell, sense assegurar-se prèviament de que ha sigut 
acabada l'alarma. 


Disposicions de règim interior 


Art. ler.- L'entrada al refugi es farà amb la màxima serenitat i sense 
precipitació de cap classe per evitar els possibles accidents que d'aquesta falta 
es puguin desprendre. 


Art. 2on.- Queda absolutament prohibit estacionar-se, sota cap concepte, a les 
entrades de les escales i galeries. 


Art. 3er.- Per rigorós torn, s'habilitaran primer els finals de totes les galeries, 
seguint en ordre successiu, procurant d'aquesta forma que les entrades quedin 
sempre lliures. 


Art. 4rt.- Els seients que hi hagi en els refugis seran ocupats amb preferència 
per malalts, vells, dones i infants. 


Art. Sè.- Queda terminantment prohibit estirar-se i dormir en els seients, com 
així mateix romandre en peu mentre hi hagi lloc per ocupar en aquells. 


Art. 6è.- Queda prohibit passejar-se i circular per l'interior del refugi a les 
persones que no estiguin al servei del mateix, com igualment queda 
terminantment prohibit fumar i encendre llums de cap classe. 


Art. 7è.- Queda terminantment prohibit entrar al refugi amb objectes i paquets 
voluminosos (excepte el més indispensable com aliments i abrics). Queda 
rigorosament prohibit portar animals de cap espècie. 


Art. 8€.- A excepció dels agents de l'Autoritat, queda terminantment prohibit 
entrar al refugi portant armes. 

Art. 9è.- Queda absolutament prohibida la sortida del refugi mentre duri 
l'alarma, i al final de la mateixa, el responsable del refugi és l'únic autoritzat 
per donar l'ordre de sortida. 


Art. 10€.- Es procurarà enraonar en veu baixa, evitant els crits excessius, 
quedant tots obligats a guardar les disposicions anteriors com igualment 
d'ajudar i cooperar en el compliment de les mateixes. 


Art. llè.- Amb normalitat, queda prohibida l'entrada als refugis a tota persona 
que no vagi degudament autoritzada ". 


L'ETERN PROBLEMA DEL FINANÇAMENT 


Tots els projectes de la Junta de Defensa Passiva de 
Catalunya, així com els de les juntes locals i de 
vegueria que aquesta coordinava, precisaven de 
fons que els permetessin poder-los tirar endavant, i 
aquests fons calia obtenir-los d'allà on fos. El 
conseller de Treball i Obres Públiques de la 
Generalitat, Rafael Vidiella i Franch, feia a mitjans 
de novembre aquestes declaracions als periodistes 
de La Vanguardia: 


“He regresado de Valencia -les dijo- donde 
estuve con objeto de visitar al Presidente 
del Gobierno, Doctor Negrín, quien ha 
puesto a disposición de mi departamento un 
crecido crédito para destinarlo a la 
construcción de refugios en Cataluña, y a 
fin de contribuir a la humanitaria labor que 
está realizando la Junta de Defensa 


i 11 
Pasiva”. 


12 — Rafael Vidiella i Franch, conseller 
. o de Treball i Obres Públiques de la 
Per unes declaracions de Magí Cabruja i Martra, Generalitat de Catalunya. 


president d'aquesta junta, fetes el març de l'any 

següent, sabem que la tal subvenció es va traduir en 

només 10 milions de pessetes, dels quals s'aplicarien en principi sis a Barcelona ciutat i 
els altres quatre a la resta de Catalunya”, quantitat irrisória si la comparem amb els 
seixanta milions que es van destinar a València, seu del govern republica. 1 


H La Vanguardia, del 16 d'octubre de 1937. P. 1. 


2 VILLARROYA I FONT, Joan: Els bombardeigs de Barcelona durant la Guerra Civil (1936-1939). 
Publicacions de l'Abadia de Montserrat. Barcelona, 1999. P. 151. A l'hora de la veritat, però, es van 
acabar aplicat 7 milions a Barcelona i la resta a repartir entre altres poblacions, com més endavant 
veurem. 


13 Idem, edició prèvia. Barcelona, 1981. P. 138. 

Tot i que va fer moltes coses innegablement positives, la Junta de Defensa Passiva de 
Catalunya hauria pogut fer moltes més d'haver disposat d'un recolzament econòmic 
suficient, cosa que mai va poder tenir. 


"La mala situació econòmica arribava a uns límits insospitats, malgrat els 
esforços fets per trobar solucions. La JDPC es queixava de la manca de 
recursos, sobretot de la manca d'entrades regulars de diners per a poder ajudar 
les Juntes que en reclamaven d'arreu del país. Es feien festivals en pro de la 


DP, es venien segells, però tot plegat no arribava a cobrir les despeses, ni de 
bon tros" 4 


Cal també tenir en compte que una part molt important dels escassos fons que 


manegaven s'anaven en sufragar les despeses de salvament i desenrunament causades 
pels bombardeigs. 


En el Diari Oficial de la Generalitat del 14 de novembre es va publicar un decret del dia 
10 pel qual es creava la Caixa de Crèdit Industrial i Comercial amb una aportació inicial 
de 25 milions de pessetes per part de la Generalitat, i l'aportació forçosa per part de 
totes les empreses col-lectivitzades del 50 % de totes les utilitats netes que obtinguin. 

13 — Xec de la Caixa de Crèdit Industrial i Comercial, l'entitat financera creada per la Generalitat de 
Catalunya. Col-lecció particular. 


Aquesta entitat, concebuda inicialment per a donar suport a les empreses 
col-lectivitzades, i en especial a les indústries de guerra, arribarà més endavant a tenir 
una gran importància en el finançament de les despeses que pugui suposar la 
construcció de refugis antiaeris. 


1 PUJADÓ I PUIGDOMENECH, Judit: Oblits de rereguarda: Els refugis antiaeris a Barcelona (1936- 
1939) Publicacions de l'Abadia de Montserrat. Barcelona, 1998. P. 68. 

CONSTITUCIÓ DE LA JUNTA DE DEFENSA PASSIVA LOCAL DE SANT 
JUST DESVERN 


Prenent el relleu als diversos canoneigs navals duts a terme fins llavors per l'enemic, 
cap a finals de juliol de 1937 l'aviació facciosa, i en especial els bombarders de 
l'Aviazione Legionaria delle Baleari que operaven des de Mallorca, va començar la 
primera gran ofensiva aèria sobre Barcelona amb atacs tant sagnants com el del 25 de 
juliol, amb una vintena de morts, o el de l'1 d'octubre, amb més d'una cinquantena, per 
citar-ne només un parell dels més mortífers que es van enregistrar en aquella primera 
fase de l'assetjament aeri a la capital catalana. I encara, cap al desembre, aquesta 
ofensiva acabaria agafant, si cal, molta més embranzida. 


Tot i que l'objectiu majoritari d'aquests atacs estava centrat en la ciutat de Barcelona, el 
seu progressiu increment 1 difusió cap a altres sectors va propiciar que en moltes de les 
localitats d'aquesta rodalia que encara no ho havien fet acabessin constituint-se també 
juntes locals de Defensa Passiva davant del perill de poder ser també, tard o d'hora, 
víctimes de les incursions aèries enemigues. 


Tal és el cas de Sant Just Desvern. 
L'Acta Municipal del dia 4 de 
desembre recull l'acord pres pel 
consistori santjustenc per tal que es 
crei una d'aquestes juntes en el poble: 


"Tal com disposa l'art. ler. 
del Decret de la Presidència 
de data 11 d'agost s'acorda 
aconsellable en aquest poble 
per tal de protegir els nostres 
conciutadans contra tot atac 
aeri del feixisme la creació de 
la Junta de Defensa Pasiva a 
quin efecte l'Alcalde en la 
forma ordenada en dit Decret 
procedirà a la constitució de 


, 33 1 
L'esmentada Junta”.P 


14 — Segell de la Junta de Defensa Passiva de Sant 
Just Desvern, constituida l'onze de desembre de 


Immediatament després d'haver pres 
P P 1937. Arxiu Històric de Sant Just Desvern. 


aquesta decisió, l'Ajuntament es va 

adreçar per escrit als diferents partits i associacions susceptibles de formar part 
d'aquella junta per tal que designessin els seus representants, cosa que tots van fer. El 
sindicat U.G.T. nomenà, de primer, en Rafael Ferrer Rialp com a representant seu a la 
junta, i així ho va notificar a l'Alcaldia, però en el darrer moment aquest candidat va ser 
canviat per Jaume Pi Rius. 


Una setmana després d'haver-se pres l'acord de convocatòria, va tenir lloc la constitució 


de la flamant Junta de Defensa Passiva de Sant Just Desvern. L'acta de constitució de la 
qual ens dóna detall de qui van ser els seus integrants: 


15 Arxiu Històric de Sant Just Desvern. Actes Municipals. Acta del 4 de desembre de 1937. 

“Acta de Constitució de la Junta de Defensa Passiva Local. 


A S. Just Desvern, als onze dies del mes de desembre de mil nou cents trenta set. 
Sota la Presidència del company Alcalde Alfred Arís Reynal, i infrascrit 
Secretari municipal compareixent els vocals que han de formar part de la Junta 
de Defensa Passiva d'aquesta localitat de conformitat al Decret de la 
Presidencia de data 11 d'agost últim i que son els segiients: 


Company Josep Alemany Jové, Arquitecte municipal 
“ Antoni Ribalta Vilaplana, Metge titular municipal 
Josep Isern Boixedors, representant designat pel partit d'Esquerra 
Republicana de Catalunya 
Company Jaume Pi Rius, representant del sindicat U.G.T. 
I el company Josep Ferri Carbonell, representant del sindicat C.N.T. 


“ 


Els quals com disposa l'article 2n constituiran la Junta de Defensa Pasiva. 


Constituida dita Junta s'acordà de que es reuneixi en caràcter ordinari cada 
vegada que l'Alcalde cregui necessari. 


I no essent altre l'objecte d'aquesta sessió, després de remetre còpia certificada 
de la present acta a la Junta de Defensa Passiva de Catalunya, signant-la tots 
els concorrents en mi el Secretari de que certifico ia 


15 — Els tres elements més destacats de la Junta de Defensa Passiva de Sant Just Desvern: A l'esquerra, 
V'alcalde Alfred Arís i Reinal (Arxiu Històric de Sant Just Desvern) En el centre, l'arquitecte Josep 
Alemany i Juvé (Museu Torre Balldovina, Arxiu d'Imatges). A la dreta, el metge Antoni Ribalta i 
Vilaplana ( Col.lecció Josefina Modolell). 


Una còpia d'aquella acta va ser lliurada el 16 de desembre a la Junta de Defensa Passiva 
de Catalunya, la qual va acusar rebut l'endemà mateix en un escrit en el que el seu 
secretari general, Manuel Davó, amb la rigidesa de formes pròpia de tot funcionari 
metòdic, aprofitava per informar-los que hi mancaven papers (una segona còpia de 


19 Arxiu Històric de Sant Just Desvern. Expedients Municipals. Document s/n de 111 de desembre de 
1937. 

Pacta 1 un pla pressupostat de les obres previstes), així com també els indicava que la 
nova junta creada pels santjustencs hauria de funcionar necessàriament d'acord amb 
unes determinades pautes normalitzades que els farien arribar. 


Encara no havia acabat de constituir-se la junta santjustenca quan es va rebre ja un 
primer comunicat de la Junta de Defensa Passiva de Catalunya en el que els ordenava 
mantenir un cert secretisme necessari i els hi deixava ben clar el seu paper d'únic canal 
possible de comunicació: 


“totes les Juntes Locals s'abstindran en absolut de facilitar dades referent a 
les obres de defensa passiva que en la seva respectiva localitat es venen 
efectuant sempre que aquestes dades demanades no siguin a través d'aquesta 


Junta de Defensa Passiva de Catalunya” 


MIGRADESA DE RECURSOS. PROPOSTA D'ALTERNATIVES 


La migradesa de recursos econòmics que en tot moment va caracteritzar el 
funcionament de la Junta de Defensa Passiva de Catalunya feia pensar que el seu interès 
pels pressupostos de les possibles obres previstes per les juntes locals no anava gaire 
més lluny del mer control estadístic d'uns treballs que difícilment podrien subvenir. 


Per aquest motiu, algunes juntes locals especialment actives, com per exemple la de 
Manresa, van elaborar diversos projectes d'obtenció obligatòria d'ingressos per poder 
finançar les obres de construcció de refugis. A tal efecte, el 22 de novembre de 1937, la 
junta manresana va publicar un ban on s'establien tot un seguit de quotes obligatòries 
per a tots els ciutadans, a pagar a partir de l'I de desembre. 


DR NU) Les quotes obligatòries que 
esa) imposava aquell ban eren de 2'25 
pessetes mensuals per família. 
També es preveia una aportació 
especial per als qui tenien sous 
més alts. Per a assegurar-se el 
cobrament, la Junta preveia 
d'efectuar-lo en lliurar les 
targetes de racionament. 
Igualment, el ban establia unes 
quotes per als comercos, tallers 1 
fàbriques i també per als 
professionals liberals. Segons el 
ban, els consells d'empresa 
s'havien d'encarregar de retenir 
setmanalment l'aportació corresponent. Les cases industrials o comercials que 
construissin refugis per als treballadors, sota la direcció de la Junta, quedaven exemptes 
del pagament. D'altra banda, els bitllets d'autobusos que feien el servei entre Manresa i 
els pobles del voltant portarien un segell de defensa passiva de 0'10 pessetes. Més 
endavant també s'establí una concertació amb el Centre d'Esports Manresa, per la qual 


16 — Vinyeta de la JDP de Manresa, entitat modèlica pel que 
feia al finançament. Col.lecció particular. 


17 Arxiu Històric de Sant Just Desvern. Expedients Municipals. Document s/n del 15/10/1937. 

aquest havia d'abonar 25 pessetes per cada partit, i es signaren sengles convenis amb 
l'empresa Autobusos de Manresa, que havia de pagar 60 pessetes mensuals, i amb 
Espectacles Públics Col-lectivitzats, per a cobrar un tant per cent de cada espectacle S. 


Considerant modèlica aquesta iniciativa dels manresans, que els feia en gran manera 
autosuficients econòmicament, la Junta de Defensa Passiva de Catalunya va enviar als 
santjustencs el 18 de desembre una còpia de l'esmentat ban recomanant-los que 
prenguessin exemple de com calia actuar per tal de poder tirar endavant la seva tasca 
sense haver de demanar oneroses subvencions de difícil obtenció. Els santjustencs van 
prendre bona nota del que se'ls deia, però no estant de moment acuitats per tals 
necessitats, res van fer en aquest sentit. 


REFUGTO 


La aviación causa muchas víctimas, pero casi todas son 
motivadas por la imprudencia. Observa cuidadosamente 
| las INSTRUCCIONES que se te dan a continuación. 


AS 


Sigue siempre las indicaciones 
de las flechas 


Da | 
Entrad con mucho orden en |$ 
el refugio 


Consejeria de Propaganda. 


REFUGIO 


Abandona el refugio con or- | Ayuda a los ancianos, a los 
deñ, sin precipitación niños y a los invålidos 


$| Primero entrarán las muje- 


No forméis grupos en las | No fumes durante tu perma- 
3 | res, los niños, los ancianos... 


puertas de los refugios nencia en el refugio 


No seas curioso ni te hagas 


el valiente | 
| pr 
Y 


Ll 


En despoblado, échate a ori- | Al oír el aviso de las sirenas, | Al oir la sirena, abre puertas 
lla de la carretera ` debéis parar inmediatamente y ventanas $ 


Al aviso de alarma, apaga 
las luces de casa 


En casa, resguárdate en las | No entorpezcas la entrada y 
paredes maestras permanece junto a la pared 


17 — Impres editat per la Conselleria de Propaganda de la Generalitat en el que es donaven instruccions 
sobre els refugis antiaeris i la seva utilització. 


LA CONSTRUCCIÓ DE REFUGIS I EL SEU BON GOVERN 


Les juntes locals de Defensa Passiva ja constituides anaven treballant. La de Barcelona, 
degana i capdavantera de totes les altres, va establir el desembre de 1937 una normativa 
pròpia molt completa pels refugis barcelonins, en la que fins i tot es diferenciaven els 
casos dels refugis construits o habilitats per l'Ajuntament, els construits o habilitats per 
la pròpia junta local de Defensa Passiva i els construits o habilitats pel veinat. Cal tenir 
en compte que a la ciutat de Barcelona hi ha constància de que se n'arribaren a 


Shttp://vivyy.memoria.cat/bombardeigs/els-refugis-la-protecci9oC390B 3-contra-els-bombardeigs-la-tasca- 
de-la-junta-de-defensa-de-la-poblaci%C3%B3-civil. Lectura del 28 de febrer de 2016. 

construir, almenys, 1.365 refugis de totes les menes possibles, tots ells inventariats 1 
enumerats P Els principals punts d'aquest reglament foren àmpliament difosos. 


“La Vanguardia”, per exemple, parlava el 5 de febrer de 1938 de les diferents persones 
responsables que en un cas Optim serien necessáries en cada refugi, esmentant que 
segons l'article 18 d'aquell reglament, tals càrrecs de responsabilitat haurien de ser, 
almenys, els següents: 


- Responsable de vigilància i ordre (claus, ordre interior i exterior, final 
d'alarma...). 

- Responsable d'higiene (neteja general del refugi i especial dels lavabos, aigua...) 

- Responsable sanitari (farmaciola). 

- Responsable d'enllumenat (directe i supletori). 

- Responsable de construcció i salvament (brigades de salvament, eines). 

- Responsable d'economia (recaptacions, caixa, administració). 


MÉS FONTS POSSIBLES DE FINANÇAMENT 


La legislació econòmica vigent de la Generalitat de Catalunya obligava les empreses 
col-lectivitzades i les sotmeses al control obrer a destinar el 15 % dels seus beneficis a 
atencions socials de caràcter col-lectiu. Atès que segons la mateixa Generalitat 
(preàmbul del Decret de 23 de març de 1938 publicat al Diari Oficial de la Generalitat 
del dia 25 del mateix mes) "Ningú no pot afirmar que la construcció de refugis no 
tingui aquest caràcter i com que, a més a més, es tracta d'una necessitat que no admet 
dilacions..." en el mateix decret s'ordena que: 


“Art. Ir. L'import del 15 90 dels beneficis que hagin obtingut les empreses en 
els exercicis vençuts i que ha d'ésser destinat a atencions socials de caràcter 
col-lectiu [...] haurà d'ésser destinat íntegrament i exclusivament a contribuir a 
les despeses de la construcció de refugis, primordialment, i les dels altres 
serveis encomanats a la Junta de Defensa Passiva de Catalunya. 


Art. 2n. Les empreses ingressaran l'import del susdit 15 90 a favor del compte 
corrent que la Caixa Industrial i Comercial de Catalunya obrirà a nom de la 
Junta de Defensa Passiva de Catalunya. " 


Aquest fons constituirà la principal, encara que no l'única, font de finançament de la 
major part dels refugis antiaeris que en endavant es vagin construint. 


ES PROJECTA LA CONSTRUCCIÓ D'UN REFUGI ANTIAERI A SANT JUST 


Mentrestant, els membres de la junta local de Defensa Passiva santjustenca, tot i que 
podien sentir-se relativament segurs pel fet d'haver estat fins llavors negligits per 
l'aviació enemiga en els seus atacs, ja portaven un temps pensant en la possibilitat 
d'emprendre la construcció en el poble de refugis antiaeris d'iniciativa pública, que 


12 PUJADÓ I PUIGDOMENECH, Judit: Oblits de Reraguarda: Els refugis antiaeris de Barcelona (1936- 
1939). Publicacions de l'Abadia de Montserrat. Barcelona, 1998. P. 82. 

vinguessin a complementar la insuficient protecció brindada pels pocs d'iniciativa 


particular ja fets o que s'estaven construint. 


Amb la idea ja suficientment madurada, la Junta Local de Defensa Passiva de Sant Just 
Desvern va convocar el veinat a una reunió per tal d'informar-los del seu projecte de 
construir refugis antiaeris aquí al poble. El text de la convocatòria va ser el següent: 


18 — La convocatòria per informar la població santjustenca del 
projecte de construcció del refugi. Arxiu Històric de Sant Just 
Desvern. 


“Ajuntament de S. Just 
Desvern 


Ciutadà: 


Davant la imminència del 
perill que tot home conscient 
ha de preveure en les greus 
circumstàncies que travesem, 
la Junta Local de Defensa 
Passiva d'aquest poble, us 
convoca a una reunió 
general que tindrà lloc el 
vinent diumenge día 20, a les 
onze hores del matí, a la 
Sala d'Espectacles de 
l'Ateneu Santjustenc, per tal 
de donar-vos compte del 
projecte de construcció de 
refugis que l'esmentada 
Junta té en plà de realització 
immediata. 


Aquesta Junta espera la 
vostra assistència i la 
cooperació de tots els veïns, 
ja que a tothom afecta per un 
igual veure’s lliure dels 
perills que puguin esdevenir. 


S. Just Desvern, 15 de Març 
del 1938 


La Junta Local de Defensa 
Passiva” P 


La convocatòria va despertar en gran manera l'interès dels santjustencs, i aquell matí de 
diumenge, en una sala ben plena, els membres de la Junta de Defensa Passiva local van 


exposar als seus conveins tots els detalls del seu projecte. 


0 Arxiu Històric de Sant Just Desvern. Correspondència. Document del 15 de març de 1937. 

L'EMPLAÇAMENT ESCOLLIT 


Tot i que es tenia intenció de construir a la llarga més d'un refugi, la relativa 
tranquil- litat que els podia donar el fet de que Sant Just no fos en si mateix cap objectiu 
específic dels atacs enemics, els permetia poder pensar en fer les coses "a poc a poc i 
amb bona lletra". Així, no s'emprendria la construcció de més d'un refugi al mateix 
temps. Primer se'n faria un, i després els altres, sempre en funció del què els 
permetessin fer les condicions econòmiques i de disponibilitat de personal i materials en 
cada moment. 


El primer refugi que tenien pensat construir estaria situat en el subsòl de l'espai comprès 
entre l'Ateneu i el que temps abans havien estat les seves escoles", en aquells moments 
“Grup Escolar Municipal número 1”, depenent del Consell de l'Escola Nova Unificada 
(CENU). Un dels accessos al refugi estaria situat al pati d'aquestes escoles i l'altre a les 
immediacions de la porta principal d'aquella entitat social. 


19 — Fragment d'una fotografia aèria feta l'any 1947 que ens mostra el lloc on nou anys abans, en plena 
guerra, es van realitzar les obres de construcció del refugi, i que des de llavors no havia sofert gaires 
modificacions substancials. Composició feta a partir dels fulls 14 i 20 del “Fotoplano de Barcelona y sus 
Contornos ", ICC. 


Un possible factor que els hauria animat a triar aquell emplaçament el podríem trobar en 
el fet de que el terreny on estava situada l'escola era de titularitat municipal i encara no 
estava adequat del tot després d'haver tingut lloc en el seu si les obres d'ampliació de 


"1 Les antigues escoles de l'Ateneu havien passat l'any 1933 a ser de titularitat municipal, i més tard, el 2 
de febrer de 1937, van ser incorporades a la Generalitat. 

l'edifici de les escoles dutes a terme durant l'any 1937, que havien suposat l'aixecament 

d'un segon pis damunt de la planta baixa original, segons un projecte de l'arquitecte 

municipal Josep Alemany aprovat i subvencionat per la Generalitat amb 75.000 
22 

pessetes". 


ELS TERRIBLES BOMBARDEIGS DE MARÇ DEL 38 SOBRE BARCELONA I 
L'INCREMENT DELS ATACS A LES POBLACIONS DE LA COMARCA 


El moment àlgid dels bombardeigs italians sobre Barcelona tingué lloc durant el mes de 
març de 1938 


Entre les deu de la nit del dia 16 i les tres de la tarda del 18 de març de 1938, durant un 
interval de 41 hores consecutives, la ciutat de Barcelona, seguint instruccions concretes 
de Mussolini, fou atacada incessantment per l'aviació enemiga. Durant aquell terrible 
interval, la ciutat va arribar a patir 17 incursions aèries successives, tant de nit com de 
dia, en les que els agressors van deixar caure 47.960 kilos de bombes sobre la ciutat, 
provocant un miler de morts i un altre miler i mig de ferits, i que van acabar marcant 
profundament l'esperit de la població. 


20 — Gràfic estadístic confeccionat per la Junta de Defensa Passiva de Catalunya que mostra l'increment 
de víctimes que es va enregistrar a Barcelona durant els terribles bombardeigs de 1938 respecte de les 
hagudes anteriorment. Arxiu Nacional de Catalunya. 


L'aferrissament de l'aviació enemiga sobre la soferta població civil de la rereguarda 
republicana també es va intensificar en els pobles d'aquesta rodalia, molts dels quals, 


2 Diari Oficial de la Generalitat de Catalunya del 14 de juliol de 1937. P. 172. 


EL REFUGI ANTIAERI DE LES ESCOLES 


fins aquell moment, no l'havien arribat a patir amb excessiva intensitat. És a partir 
d'aquell moment en que també es comencen a enregistrar cada cop més bombardeigs 
sobre les poblacions baixllobregatines. Així trobem que algunes de les localitats 
d'aquesta rodalia afectades pels atacs realitzats durant aquest període van ser: 


Gavà, el 16 de març, amb 7 víctimes, Viladecans, el 16 de març, amb 8 víctimes, 
l'Hospitalet, el 17 de març, l'Hospitalet, el 7 de juny, El Prat, el 18 de juny, amb 
9 víctimes, El Prat, el 20 de juny, Gavà,el 30 de juny, Gavà, el 4 de juliol, amb 9 
víctimes, Viladecans, el 4 de juliol,amb 3 víctimes, Gavà, l'11 de juliol, Gavà, el 12 de 
juliol, El Prat, l'1 de setembre; la Colònia Güell, l'11 de setembre, i altre cop El Prat, el 
13 de setembre. 


Potser hagin estat aquests fets luctuosos el detonant que va provocar l'inici immediat de 
la construcció d'aquell primer refugi que la Junta de Defensa Passiva Local havia 
projectat, ja que és a partir d'aquestes dates quan van apareixent cada cop més dades 
concretes sobre la seva construcció. 


EL REFUGI: POSANT-HI FIL A L'AGULLA 


Calia posar fil a l'agulla, i amb aquesta finalitat la Junta Local de Defensa Passiva va 
determinar prendre tota una sèrie de mesures conduents a la realització del seu propòsit. 
Aquestes mesures foren plasmades en un imprès que es va distribuir àmpliament entre 
la població i que deia el següent: 


“AL POBLE: 


La Junta de Defensa Passiva de S. Just Desvern, creada en virtud del Decret de 
la Presidencia de la Generalitat, de data 11 d'agost de 1937, vetllant per la 
seguretat personal dels seus conveins davant les possibles agressions de 
l'aviació enemiga, ha acordat procedir a la construcció immediata dels refugis 
necessaris, on puguin trobar aixopluc tots els habitants de la localitat. 


A aquest efecte, i no comptant amb cabals suficients per a fer front a les 
crescudes despeses de les obres que caldrà dur a terme, ha de fer ús de les 
facultats que li son conferides i és per això que, d'acord amb les mateixes, ha 
determinat: 


PRIMER.- Continuar l'impost extraordinari de 1 pta. per cada localitat en tota 
mena d'espectacles públics. Solament estaran exemptes de pagar d'aquest 
impost les localitats considerades de mainada. 


SEGON.- Imposar 3 ptes. setmanals a cada home útil per al treball, dels 
compresos entre els 16 als 55 anys, excepte els incorporats a files. 


El ciutadà que no vulgui satisfer aquest impost en metàl:lic podrà fer-ho amb la 


seva aportació personal, treballant solament, en les obres de construcció de 


3 OCHOA GONZÁLEZ, Juli: Aquella nit d'octubre, 75 anys del bombardeig de Sant Just Desvern. Dins 
Miscel:lània d'Estudis Santjustencs. Centre d'Estudis Santjustencs. Sant Just Desvern, 2013. P. 53. 

refugis 4 hores cada 15 dies, les quals, per a major facilitat, podra distributr-les 


en 2 hores cada setmana. 

Com sigui que l'horari de treball está fixat des de les 6 del matí fins a les 10 
hores del vespre, llevat el diumenge que serà de 6 a 12 del matí, aquestes hores 
podran ésser treballades dintre de l'horari esmentat. 


A Fá y i Das < / I SW i } hi 5 a, 
“e $ e s » $ 3 > i E z g 
dl AL POBLE: - 
/ $ pS . ) i p ; Á a 
, La Junta de Defensa Passiva de S-Just Desvern, creada en vittud del Decret de la Presidència . 
: de la Generalitat, de data 11 d'agost del 1957, vetllant per la seguretat personal dels seus conveins da- 
vant les possibles agressions de l'aviació enemiga, ha acordat procedir a la construcció immediats dels 
S refugis necessaris, on puguin trobar aixoplúc tots els habitants de la localitat. 5 ; 
A aquest efecte, i no comptant amb cabals suficients per a fer front a les crescudes despeses de 
les obres que caldrà dur a terme, ha de fer ús de les facultats que lí son conferidés i és per això que, d'a- 
cord amb les mateixès, ha determinat: p i EE ap ne, Es 3 y 
PRIMER.— Continuar l'impost extraordinari de 1 pta. per cada localitat en tota mena d'espec- 
tacles públics. Solament estaran exemptes de pagar d'aquest impost les localitats considerades de 
mainada. o ; 43 y : 5 3 Y 
SEGON.-—Imposar 5-ptes. setmanals a cada home útil per al tréball, dels, compresos entre els 
16 als 55 anys, excepte els incorporats a files. / A : - : LE ; 
El ciutadà que no vulgui satisfer aquest impost en metállic podra fer-ho:amb la sevá aportació 
personal, treballant solament, en les obres de construcció de refugis 4 hores cada 15 dies, les quals, per 
a major facilitat, podrà distribuir-les en 2 hores cada setmana. 1 Bes: I 
Com sigui que l'horasi de treball està fixat des de les 6 del matí fins a les 10: hores del vespre, 
llevat el diumenge que serà de 6 a 12 del matí, aquestes hores podran ésser treballades dintre de l'hora- 
ri esmentat. > bo 


i 4 č 5 i 
TERCER.—A plicar un 25'b cada mes sobre la renda probable d'aquelles finques urbanes habi- 
tades pels seus propietaris i que no satisfan cap mena de lloguer. ; AA: 


QUART.—Aplicar un 15% sobre el lloguer que satisfan els estadants que viuen en fingues de 
luxe. Són considerades finques de luxe les que rendin un lloguer superior a 40 ptes. cada mes, A a 


CINQUE.—Les precedents disposicions entrarah en vigor des d'ayui dia dé la data. * 
La Junta de Defensa Passiva Local de S. Just Desvern espera i desitja que tets els ciutadans sas 
bràn complir llur deure, donada la finalitat humanitària i patriòtica dels sacrificis personals i econò- 
mics que tothom ve obligat a suportar, imposats per la gravetat de les hores que vivim, i que, per tant, 
no li caldrà upel'lar a cap mesura coercitiva per a Pexacció de l'esmentat deure: ben entes, peró que està 
“ disposada a exigir-lo a tot aquell que estigui afectat ver les presents disposicions. 3 pes” 


y j E i S S. Just Desvern, Ler d'abril del 1938. 
p pee A La Junta Local de Defensa Passiva. 


OBSERVACIONS: ses aportacions en metàl lic o les inscripcions per a afectuarles en treball, caldrà ferles durant aquesta setmana, de 7 a 9 
horen del vespre. tots els dies feiners, en els baixos de la Casa Ajuntament: x 7 


V A petició d disca veins que voluntàriament han fet donatius extraordinaris a favor de les obres dels refugia, hom fà 
avinent que aquesta Junta ba obert, de més a més, una sotscripció el resultat de la qual oportunament es farà públic 


i 
4 


21 — L'impres que la Junta de Defensa Passiva de Sant Just Desvern va repartir entre el veinat anunciant 
les mesures econòmiques a aplicar en pro de la construcció del refugi. Arxiu Històric de Sant Just 


Desvern. 


TERCER.- Aplicar un 25 90 cada mes sobre la renda probable d'aquelles 
finques urbanes habitades pels seus propietaris i que no satisfan cap mena de 
lloguer. 


QUART.- Aplicar un 15 % sobre el lloguer que satisfan els ciutadans que viuen 
en finques de luxe. Són considerades finques de luxe les que rendin un lloguer 
superiora 40 ptes. cada mes. 

CINQUÈ.- Les precedents disposicions entraran en vigor des d'avui dia de la 
data. 


La Junta de Defensa Passiva Local de S. Just Desvern espera i desitja que tots 
els ciutadans sabran complir llur deure, donada la finalitat humanitària i 
patriòtica dels sacrificis personals i econòmics que tothom ve obligat a 
suportar, imposats per la gravetat de les hores que vivim, i que, per tant, no li 
caldrà apel-lar a cap mesura coercitiva per a l'exacció de l'esmentat deure, ben 
entès, però que està disposada a exigir-lo a tot aquell que estigui afectat per les 
presents disposicions. 


S. Just Desvern, ler d'abril del 1938 
La Junta Local de Defensa Passiva. 


OBSERVACIONS: Les aportacions en metàl:lic o les inscripcions per a 
efectuarles en treball, caldrà ferles durant aquesta setmana, de 7 a 9 hores del 
vespre, tots els dies feiners, en els baixos de la Casa Ajuntament. 


A petició d'alguns veins que 
voluntàriament han fet 
donatius extraordinaris a 
favor de les obres dels 
refugis, hom fa avinent que 
aquesta Junta ha obert, de 
més a més, una sotscripció el 
resultat de la qual 
oportunament es farà 
públic. 224 


El caràcter innovador de les 
exaccions previstes als punts 
tercer i quart d'aquest 
manifest, que anaven molt 
més enllà dels recursos 
financers previstos i 
proposats en el seu moment 
per la ja coneguda iniciativa 
manresana, van cridar 
l'atenció i despertar l'interès 
de la Junta de Defensa 
Passiva de Catalunya, com 
més endavant veurem. 


Un cop llest el manifest, 
22 — L'Ajuntament de Sant Just Desvern, on estava situada la seu calia donar-li la màxima 
de la Junta de Defensa Passiva local. Detall d'una targeta postal 


editada pel fotògraf Julien Roisin. difusió possible entre la 


població, per la qual cosa es 


4 Arxiu Històric de Sant Just Desvern. Correspondència. Document de l'I d'abril de 1938. 

va pensar en comptar també amb la col-laboració de les diverses entitats locals, que el 
podrien difondre entre els seus respectius soci. 


En el text de l'escrit que l'acompanyava, datat el 4 d'abril, l'alcalde Alfred Arís 
encoratjava els directius de les entitats destinatàries a fer-ne campanya dins dels seus 
respectius àmbits: 


“Per tal de que hi doneu tot aquell ambient favorable que és precís en aquests 
moments per l'immediata construcció dels refugis que hi ha en projecte, per 
acord de la Junta Local de Defensa Passiva, us faig tramesa adjunt d'una còpia 
del manifest que es farà públic, no dubtant que vos en la forma que creien més 
oportuna procurareu posar-ho en coneixement dels vostres consocis o afiliats, 
remarcant la importancia que té dit manifest” 2 


La Junta, aprofitant la logística de l'ajuntament, el va difondre entre les directives de les 
principals entitats locals, tant les de caire cultural, com les económiques, sindicals o 
polítiques. Així, alguns dels receptors van ser: la Cooperativa Obrera Sanjustense, 
Confederació Nacional del Treball, Ateneu Santjustenc, Unió de Rabassaires de 
Catalunya, Esquerra Republicana de Catalunya, Unió General de Treballadors, Partit 
Socialista Unificat de Catalunya i Estat 
Català, entre d'altres. 


FENT PROVISIÓ DE MATERIALS 


Havent rebut per part de la junta 
l'encàrrec: de construir el refugi, la 
Col-lectivitat de Paletes i Manobres va 
començar a fer provisió dels materials que 
serien necessaris per tal de tirar-lo 
endavant. 


Un d'aquests materials, potser el més 
difícil d'obtenir pel seu alt valor 
estratègic, en ser absolutament necessari 
en tota obra de fortificació, així com per 
l'alta demanda de què era objecte, era el 
ciment, que per tals motius havia 
esdevingut en aquells moments un 
material de distribució restringida. 


Afortunadament pels santjustencs, en el 
poble, com és prou sabut, estava ubicada 
una important planta cimentera de 
l'empresa La Auxiliar de la Construcción, 23 - Cartell publicitari del ciment “Sanson” que es 
que produia el conegut ciment pòrtland produia a la fàbrica de Sant Just, la qual apareix 
artificial “Sanson” Aquesta fábrica havia esquematitzada en segon terme. Col.lecció 
i i ; i particular. 
estat considerada des dels primers dies 


2 Arxiu Històric de Sant Just Desvern. Correspondència. Document del 4 d'abril de 1938. 

com una indústria de guerra i va ser intervinguda per la Generalitat de Catalunya i per 
un comité de control obrer que tenia cura del seu funcionament. 


De tota manera, aconseguir aquell ciment no va ser senzill, i l'Ajuntament va haver 
d'avalar la petició feta per la Col. lectivitat de Paletes i justificar en què seria utilitzat: 


“Per la present acredito que la comanda de 20 sacs setmanals de ciment que us 
fa la Col-lectivitat de Paletes i Manobres d'aquesta població, va destinada 
únicament per a la construcció de refugis segons projecte de la Junta Local de 
Defensa Passiva d'aquesta localitat. 

S. JUST DESVERN, 15 d'abril del 1938 

L'ALCALDE”” 


ELS INABASTIBLES SUPORTS FINANCERS EXTERNS 


El que més calia als integrants de la junta santjustenca, de moment, era obtenir els fons 
suficients per tal de poder adquirir els materials adients 1 satisfer els jornals, per baixos 
que poguessin ser, del personal que hi treballés. Tot i que les arques municipals no 
havien d'anar gaire crescudes, l'Ajuntament va contribuir econòmicament en la mesura 
de les seves possibilitats, aconseguint que la resta del capital inicial necessari fos 
aportada per la Caixa de Crèdit Industrial i Comercial de la Generalitat de Catalunya a 


24 - Fotografia del grup escolar municipal feta cap a finals d'estiu o començament de tardor de 1938. 
Al fons s'albira l'edicle de la porta d'accés al refugi. Col.lecció família Brull. 


2 Arxiu Històric de Sant Just Desvern. Correspondència. Document del 15 d'abril de 1938 


7 MALARET I AMIGÓ, Antoni: Sant Just Desvern. Notes sobre les col-lectivitzacions. Dins 
Col-lectivitzacions al Baix Llobregat (1936-1939). Centre d'Estudis Comarcals del Baix Llobregat. 
Publicacions de l'Abadia de Montserrat, 1989. P. 430. 

Aprofitant el fet que, com s'ha pogut veure anteriorment, un dels accessos al refugi 
estava situat a l'interior del recinte de les escoles, es va intentar d'aconseguir un crèdit 
de la Generalitat a través de la Conselleria de Cultura, recalcant en la petició que el 
principal interès que impulsava aquell projecte era la salvaguarda dels infants. 


Aquesta pretensió dels santjustencs es fonamentava en l'aplicació un tant forçada d'un 
decret governamental signat a València el 24 de desembre de 1937 pel propi president 
de la República, Manuel Azafia, en el que es determinava promoure i subvencionar fins 
al cinquanta per cent de les despeses per construcció de refugis en centres escolars. El 
preàmbul de l'esmentat decret ben be que deixava clar que aquests refugis eren una 


autèntica necessitat que calia cobrir: 


25 - El conseller de Cultura de la Generalitat Carles 
Pi i Sunyer, que es desentengué de la petició dels 
santjustencs per no ser possiblement plena 
competencia seva, traslladant-la a la Junta de 
Defensa Passiva de Catalunya. Arxiu Nacional de 
Catalunya. 


“Honorable Sr. 


“Els repetits bombardeigs d'edificis 
d'ensenyament per l'aviació facciosa 
plantegen la necessitat d'habilitar els 
mitjans perquè, sense interrompre el 
curs normal de la vida escolar, els 
alumnes trobin una protecció eficaç 
contra les bombes. 

Per això, la millor cosa és preparar 
refugis a les Escoles i altres edificis 
destinats a l'ensenyament, a fi que els 
alumnes i el personal docent puguin 
resguardar-se en el cas d'atac aeri. Na 


Així doncs, ja que el refugi que es 
projectava fer tindria una de les seves 
dues boques dins del recinte de 
l'escola, no era del tot desencertat 


Pintentar acollir-se als possibles 
beneficis d'aquell decret. 
L'escrit. enviat pels —santjustencs, 


redactat amb un estil altament elaborat, 
deia el següent: 


La Junta de Defensa Passiva Local de S. Just Desvern ha començat ja la 
construcció d'uns refugis per a la mainada que assisteix als dos grups escolars 
de la Generalitat radicats en aquest poble. 


Com sigui, però, que l'hora és tan greu, el perill d'una agressió enemiga tan 
possible i tan migrats, també, els cabals i recursos econòmics dels quals 
disposem per al dit objecte, aquesta Junta es veu obligada a acudir a aqueixa 
Conselleria per tal que, i com més aviat millor, li sigui concedit un crèdit que 
basti per a dur a terme rapidament la construcció dels esmentats refugis, on 


2 Diari Oficial de la Generalitat de Catalunya de l'11 de gener de 11938. P. 122. 

puguin trobar aixopluc segur tots els nens i nenes de les Escoles que la 
Generalitat té en aquest poble. 


Aquesta Junta està plenament confiada que la seva petició trobarà immillorable 
acolliment en l'ànim de la V.S., i en aquest sentit no ha dubtat ni un moment en 
adreçar-li la present instància. 


Visqueu molts anys. 
S. Just Desvern, 8 d'abril del 1938. 


Honorable senyor Conseller de Cultura de la Generalitat de Catalunya.- 
Barcelona" P 


La Conselleria de Cultura, tan justa de recursos com gairebé tothom ho estava en 
aquells moments, no es va deixar seduir per la petició que li havien fet els santjustencs, i 
declarant-se no competent en aquest tema, la va traslladar immediatament a la Junta de 
Defensa Passiva de Catalunya, la qual, al seu torn, no va trigar gens en contestar. 


UNA GALLEDA D'AIGUA FREDA 


La resposta que Manuel Davó, el seu secretari general, va adreçar als de Sant Just no 
podia ser més descoratjadora: 


“Per la Sots-Secretaria de Cultura ha estat traslladada a aquesta Junta de 
Defensa Passiva de Catalunya una instància que vosaltres els adreceu amb la 
petició d'algun crèdit que sigui suficient per a portar a cap la construcció de 
refugis que ja teniu projectats. 


En les actuals circumstancies, la construcció de refugis ensopega amb 


inconvenients de tal 
naturalesa que gairebé ja fa 
impossible la ràpida QS SL SECRETARI GENERAL, 
realització dels projectes A NS. È 
estudiats. eS NS A AN Y — 
<= AAA] Cs 
— AY a 
Lu ai i A — 
a ; x e : vap 
Entre aquells hi figuren els = TONON 
materials que es necessiten o Al AN EPS 
tals com ciment, ferro, etc. 3 a Le 
Materials qual totalitat són SC a 


absorvits per altres 
organismes més íntimament 
lligats amb l'actual situació i 
en quant als mitjans per el 
transport d'aquests materials, 
escassegen així mateix de tal forma que tot hi tenint-els es fa dificil el seu 
desplaçament. 


26 — Signatura autògrafa de Manuel Davó i Aniorte, 
secretari general de la Junta de Defensa Passiva de 
Catalunya. Arxiu Històric de Sant Just Desvern. 


2 Arxiu Històric de Sant Just Desvern. Correspondència. Document del 8 d'abril de 1938 (esborrany). 


Juli Ochoa 


D'acord amb aquestes circumstancies, aquesta Junta s'ha proposat portar a cap 
a tot Catalunya un pla de refugis a base de trinxeres, cobertes o descobertes, 
segons possibilitats i qual mitjà de defensa és avui per avui, el més eficaç que 
existeix doncs un sistema de trinxeres bén fetes, i bén emplaçades pot donar a la 
població la seguretat de comptar amb un mitjà eficaç de defensa per a protegir- 
se contra agressions aèries. 


Dies passats, per aquesta Junta us va ésser tramesa una circular la qual parlava 
d'aquesta necessitat i adjuntant un croquis del sistema de trinxeres que s'ha 
d'elegir doncs la realització d'aquesta obra no necessita aquells materials 
nomenats al començament i per altra part, només s'ha de disposar de mà d'obra 
per a la seva realització total. 


En quant a la petició de crèdit, es gestiona ràpidament que pel Govern Central, 
se'ns concedeixi alguna subvenció amb caràcter extraordinari, subvenció que 
una vegada en poder nostre, serà distribuida amb la major brevetat, en el major 
nombre de localitats per a portar a efecte aquest pla esmentat darrerament. 


Visqueu molts anys. 


Barcelona, 19 d'abril de 1938”. 


K ZTS 
Al 


ò; 


27 — La rasa coberta, més o menys protegida, que els de la JDPC van proposar que fessin els 
santjustencs en comptes del refugi que havien projectat. Il-lustració del llibre “Defensa Pasiva 
Antiaérea. Refugios” (1937). 


Ja es veu, els hi deien que no hi havia prou materials, i que, a més, les prioritats eren 
altres, per la qual cosa els proposaven indirectament de renunciar al seu projecte de 
construcció de refugis 1 substituir-los per un sistema de rases més o menys dotades 
d'elements de protecció (dos anys més tard, durant els raids aeris alemanys, els 
habitants de Londres, que havien optat majoritàriament per utilitzar un tipus de refugis 


Y Arxiu Històric de Sant Just Desvern. Correspondència. Document del 19 d'abril de 1938. 

similars als que ara els proposaven, anomenats “Anderson shelters”, hagueren de pagar 
per aquest motiu el terrible tribut de prop de 43.000 víctimes mortals). Pel que fa a la 
subvenció demanada, se'ls informava que no hi havia diners i que quan els hagués, 
s'emprarien principalment en subvencionar aquest tipus alternatiu de refugis. 


A més, tot i no rebre -com veiem- el més mínim suport econòmic institucional, els 
santjustencs haurien de complir les instruccions que havien rebut el 26 de gener, 
destinades a totes les juntes locals, i que deien: 


“...en els impresos que hom faci editar per a l'ús corrent es mencionara el nom 
de "Govern de la Generalitat" "Conselleria del Treball", ademés de "Junta 
Local de defensa Passiva de la localitat corresponent. 

En els refugis ja acabats o les obres de construcció dels quals hom porti a 
efecte, es col:locarà en les portes d'accés als mateixos, ultra el nom o xifra amb 
la qual la Junta Local els designi, les mateixes inscripcions que abans hem 
anomenat" 


LA LLEI DE L'EMBUT 


El 31 d'octubre de 1937 havia tingut lloc el trasllat formal del govern de la República 
des de València a Barcelona", culminant així un procés progressiu que ja havia 
començat alguns mesos abans, i que el propi govern, en argumentar-ho, no amagava un 
cert afany de control més directe sobre aquest territori, especialment després de la 
superació de la crisi dels Fets de Maig. 


“El Gobierno ha decidido fijar su residencia en Barcelona. Esta medida es un 
acto de interés público, cuya gestión corresponde a una política que se 
desarrolla con arreglo a un plan de previsión, no una eventualidad inesperada. 
Se trata de una vieja idea que data del Gobierno precedente, que ha alcanzado 
su punto de sazón. [...] La opinión interior y exterior hallará la decisión del 
Gobierno justificada en aquellos motivos, y Cataluña tendrá nuevas ocasiones 
de demostrar su celo en la lucha contra la insurgencia y la invasión y en la 
defensa de la libertad ae 


Des d'aquell moment, l'acció de govern de la República es va dur a terme des de 
Barcelona, la qual cosa va suposar l'arribada i instal-lació de funcionaris de 
l'administració central i especialment d'alts càrrecs i líders polítics. 


La brutal ofensiva aèria del mes de març de 1938 havia sacsejat profundament els ànims 
dels barcelonins en fer-los veure el llastimós grau d'indefensió en què es trobaven 
davant els atacs de l'aviació enemiga. Tot i que la pressió internacional, davant 
d'aquella barbàrie, va acabar forçant el bàndol rebel a reduir aquell grau d'aferrissament 
i a disminuir sensiblement la intensitat que havien arribat a assolir, els bombardeigs van 
continuar sent constants fins als darrers dies de la contesa. 


31 Arxiu Històric de Sant Just Desvern. Correspondència. Document del 26 de gener de 1938. 


32 Gaceta de la República, del 31 d'octubre de 1937. P. 392. 


33 La Vanguardia, del 31 d'octubre de 1937. P. 6. 

28 — El Govern de la República, traslladat a Catalunya, durant una sessió de les Corts celebrada a Sant 
Cugat l'1 de febrer de 1938. Dret, llegint, Juan Negrín, president del consell de ministres. Entre els 
asseguts podem veure: Manuel Irujo, ministre de Justícia; Jesús Hernández, ministre d'Instrucció 
Pública i Belles Arts; Vicente Uribe, ministre d'Agricultura, Jaume Aiguader, ministre de Treball i 
Assistència Social, Bernardo Giner de los Rios, ministre d'Obres Públiques i ministre de Comunicacions 
i Marina Mercant, José Giral, ministre d'Estat, Indalecio Prieto, ministre de Defensa Nacional i Julián 
Zugazagoitia, ministre de Governació. Arxiu Nacional de Catalunya. 


Preocupats per la pròpia seguretat, els alts mandataris instal-lats a Barcelona van 
concebre llavors un projecte generosament dotat que estava clarament encaminat a 
vetllar per la pròpia seguretat. El preàmbul del corresponent decret ja ho deixava ben 
clar: 


“El traslado del Gobierno de la República a Barcelona ha creado la necesidad 
de proceder en esta ciudad á la construcción de algunos refugios contra ataques 
aéreos, que pongan a cubierto de estos peligros, en primer término, a aquellas 
personas que por su significación y por los cargos que desempeñan. pueden 
constituir un elevado objetivo de aquellas alevosas incursiones. 

Para alcanzar estos fines, se ha proyectado la construcción por administración, 
conforme a lo autorizado por el Decreto de dieciocho de Agosto de mil 
novecientos treinta y seis, de cuatro refugios antiaéreos, para cuya ejecución se 
requiere la concesión de un crédito extraordinario, con cuyo otorgamiento por 
medida gubernativa se han mostrado conformes la Intervención General y el 
Consejo de Estado al emitir sus respectivos dictámenes en el expediente al 


E 2 39 34 
efecto instruído”. 


%4 Gaceta de la República, del 27 de març de 1938. P. 329. 

El projecte en questió consistia en la construcció de quatre refugis antiaeris, tres d'ells 
situats a Pedralbes i destinats als membres del govern, 1 el quart refugi, pensat en 
principi per hostatjar altra mena d'usuaris, s'ubicaria a la finca número 82 de l'avinguda 
de Pi i Margall.” 


Aquest projecte es va veure beneficiat per la concessió d'un crèdit extraordinari d'un 
milió cinc-centes trenta-vuit mil quatre-centes Vint-i-cinc pessetes amb cinquanta-cinc 
cèntims que va permetre la seva realització. 


Els diners necessaris van sortir d'imputar aquell crèdit a un concepte addicional del 
pressupost llavors en vigor de la Secció 14 "Gastos de las Contribuciones y Rentas 
Públicas", capítol 4t "Gastos de caràcter extraordinario o de primer establecimiento", 
article Ir “Construcciones y adquisiciones extraordinarias”, grup lr “Dirección 
General de Propiedades y Contribución Territorial”. 


Amb aquest exemple quedava prou palès, especialment als ulls dels santjustencs, que 
malgrat la manifesta migradesa de recursos existent a tots els nivells, quan hi havia 
realment voluntat per fer una cosa, els diners necessaris acabaven aflorant d'allà on fos, 
però també que, en matèria de seguretat, no totes les aspiracions, per legítimes que 
fossin, eren objecte d'un tractament paritari. 


TOTHOM HA DE COL-LABORAR 


Desenganyada, i amb raó, de rebre el suport institucional sol:licitat, la Junta Local de 
Defensa Passiva de Sant Just va continuar tirant endavant el seu projecte. 


ALUSTEUYOS AL A 
aC TREBALL VOLUNTARI 


29 — Diferents cartells de l'època convocant al treball voluntari per la construcció de refugis. 


Els santjustencs ja satisfeien les quotes destinades a sufragar les despeses de construcció 
de refugis o bé aportaven el seu treball, però no tots els residents al poble eren 
santjustencs. D'ençà la pèrdua de Terol, esdevinguda el 20 de febrer i de que l'exèrcit 
rebel conquerís Vinaròs el 15 d'abril, tallant en dues parts el territori republicà, molts 


35 En el número 82 del Passeig de Gràcia, llavors anomenat avinguda de Pi i Margall, es trobava la seu del 
Consell de l'Escola Nova Unificada (CENU). 

habitants de les zones properes al front, especialment de la zona de Gandesa, van 
arribar, refugiats, a Sant Just, sumant-se als bascs 1 madrilenys que ja hi eren. Com a 
usuaris potencials que eren dels refugis a fer, la junta va considerar que aquells refugiats 
gandesans també estaven obligats a col-laborar, i així li era comunicada el 20 d'abril 
aquesta decisió al seu delegat: 


“Amb la present em plau adjuntar-vos el manifest que la Junta Local de Defensa 
Passiva a fet públic per al poble a fi de construir urgentment refugis, com 
podreu veure hi venen obligats a contribuir-hi sense cap distinció tots els 
ciutadans de la localitat amb la seva aportació personal o en metal-lic, per tant 
espero a que des de la present setmana, procurareu fer-ho complir també amb 
aquells ciutadans afectats procedents de Gandesa 5:39 


El 30 d'abril de 1938 l'alcaldia va ordenar la publicació d'un ban en el qual es requeria a 
tots els treballadors del ram de la construcció i oficis afins pertanyents a les lleves dels 
anys 1922 a 1926 ambdós inclosos, que es presentessin a l'ajuntament per tal de rebre 
les oportunes instruccions encaminades a la seva incorporació a uns determinats treballs 
de «fortificacions», segons estava disposat en una ordre del Ministeri de Defensa del 
Govern de la República del dia 24 del mateix mes. 


Per tal de donar difusió al ban, aquell mateix dia es va publicar i el nunci municipal va 
procedir a fer l'oportú pregó”. 


Els santjustencs cridats en aquella ocasió, segons una relació annexa a la còpia d'aquell 
ban que es conserva, van ser: 


Joan Miralles Reig lleva 1926 Bóvila Francis (Barcelona) 

Francesc Campreciós Sala lleva 1922 c/ Major xamfrà 19 de juliol, presta 
serveis de paleta en Ministeri 
Defensa Nacional 


Joan Mesalías Solé lleva 1925 Raval núm. 10 

Salvador Roig Cañiza lleva 1925 c/ Freixes núm. 15 

Joaquin Piquet Roig lleva 1926 avda. Francesc Macià núm. 1 
Jaume Artigas Pujades lleva 1924 pg. ler de maig núm. 11 


Manuel Miralles Montrell lleva 1926  Bóvila de Raude 
El mobilitzat Sever Campra Navinés ha presentat un certificat dient que queda 
excluit totalment d'ingressar en els batallons d'obres o fortificacions 


Pere Alemany Recasens lleva 1923 Granja Mèlich 

Miquel Ribera Vila lleva 1924 —c/ Electricitat núm. 2 
Josep Guasch Cardó lleva 1922 can Oliveres 

Josep Miras González lleva 1925 pca. Campreciós núm. 2 
Enrique Campreciós Pagés A i 

Pere Pars Reluy lleva 1925 Raval núm. 24 


Sembla ser, però, que aquesta convocatòria es va fer, de moment, amb la sola finalitat 
de tenir-los controlats i localitzables en previsió de poder disposar d'aquest personal en 
els treballs que, com el refugi, estava previst que es realitzessin a curt termini. 


36 Arxiu Històric de Sant Just Desvern. Correspondència. Document del 20 d'abril de 1938. 


37 Arxiu Històric de Sant Just Desvern. Correspondència. Lligall: Militar. 

DEFINITIVAMENT, SENSE AJUTS INSTITUCIONALS 


La Junta de Defensa Passiva de Catalunya, en sessió de l’11 de maig de 1938, va 
estudiar un pla de distribució d'aquella subvenció anteriorment esmentada que el govern 
de la República els havia concedit per tal de donar suport a la construcció de refugis 


La quantitat a repartir era de deu milions de pessetes, dels quals set es van destinar 
finalment a subvencionar les iniciatives de la Junta de Defensa Passiva de Barcelona, 
mentre que la major part de l'import restant (exactament 2.102.000 pessetes) es 
repartirien entre 89 diferents localitats catalanes que es relacionaven, destinant el que 
quedava a dotar altres localitats que també presentessin sol-licituds de subvenció per 
nous refugis. 


30 — Mapa que acompanyava l'informe que s'esmenta, en el que es poden veure les localitats beneficiades 
per aquell ajut econòmic. Arxiu Nacional de Catalunya. 


Les conclusions d'aquella sessió, redactades el 16 de maig, van quedar recollides en un 
informe preparat per Manuel Davó, secretari general de la Junta de Defensa Passiva de 


38 Vegeu nota 12. 

Catalunya, am el vist-i-plau del seu president, Magí Cabruja, 1 que va ser presentat al 
Conseller de Treball, Rafael Vidiella. 7 


L'informe venia a dir, entre altres punts, que per tal que les juntes locals poguessin 
accedir a aquests ajuts calia que s'acomplissin les condicions que ara s'especificaven: 


“I — La subvenció, amb excepció d'aquelles localitats que estiguin a punt 
d'acabar les obres que venien efectuant, es destina única i exclusivament a la 
construcció de trinxeres o refugis de mina, segons la urgència del cas. 


2 — La quantitat assignada a cada localitat servirà només, per al pagament de 
materials i mà d'obra especialitzada, essent de compte del veinat la realització 
de la resta de l'obra. " 


També deixava ben clar que no tant sols s'havia tingut en compte la importància vital de 
Barcelona, sinó que simultàniament amb la ciutat es podien i s'havien de dur a terme 
treballs de construcció de refugis amb un ritme accelerat en les localitats que la 
circumden en un radi de bastants quilòmetres, per tal de constituir d'aquesta manera un 
nucli fort i potent encaminat a fer fracassar tots quants atacs pogués realitzar l'aviació 
enemiga. 


El projecte de la junta santjustenca entrava de ple, a criteri seu, dins de les condicions 
que s'establien en aquell informe: Sant Just Desvern estava situat a la rodalia de 
Barcelona, fins i tot ambdós termes municipals feien partió en un ampli sector de 
muntanya, i el refugi que es pretenia fer era precisament del tipus "Galeria de Mina", 
cosa que els feia confiar en que a ells també els arribarien els beneficis de l'ajut, 
especialment en aquell moment en que encara no havia estat aplicada la totalitat del seu 
import. 


Sorprenentment, però, tot i que, com es veu, el cas de Sant Just s'ajustava plenament al 
que en aquell condicionament s'estipulava, el nostre poble va quedar exclòs de l'abast 
de la subvenció. Els beneficiaris geogràficament més propers, a part de Barcelona, van 


ser: 
BAIX LLOBREGAT 
LOCALITAT NÚM. HABITANTS QUANTITAT 
Cornellà de Llobregat 8.700 25.000 pessetes 
Roses del Llobregat 6.900 15.000 “ 
Gavá 6.300 15.000 “ 
Horts del Llobregat 3.100 15.000 “ 
Prat del Llobregat 9.100 15.000 “ 
Molins del Llobregat 7.300 25.000 “ 
Martorell 6.000 25.000 “ 


32 Centro Documental de la Memoria Histórica, Delegación Nacional de Servicios Documentales de la 
Presidencia del Gobierno. Informe sobre distribución de subvenciones para refugios. Signatura: PS- 
BARCELONA GENERALITAT, 260, 6. 

BARCELONÈS * 

Badalona 48.000 110.000 “ 
Gramanet del Besós 16.000 50.000 x 
Plà del Besòs 8.400 50.000 “ 


Potser tement que aquells deu milions que es repartien fossin els últims disponibles, 
l'informe de la Junta de Defensa Passiva de Catalunya també deixava ben clar que la 
seva intenció en la major part dels casos era que de tots els refugis que es trobaven a 
mig fer s'utilitzés la part que ja estava construida, o que s'acabessin de fer si el que 
mancava en aquell moment era de poca importància, i que l'import que llavors 
s'assignava fos aplicat a un nou pla de refugis que, tot i que també contemplava les 
galeries de mina, consistís majoritàriament en la construcció d'aquelles trinxeres, tant 
cobertes com descobertes, que poc temps abans ja havien estat aconsellades a la junta 
santjustenca. 


UN EXEMPLE A SER IMITAT 


No podent, doncs, comptar amb aquest ajut econòmic institucional, la junta santjustenca 
va decidir seguir tirant endavant amb el seu projecte de construcció del refugi a partir 
dels altres recursos que havia pogut mobilitzar, i en especial dels que havien estat 
descrits l'1 d'abril 
en el manifest que 


llavors van 
adreçar als 
santjustencs. 
Coneixedora 


d'això, la Junta de 
Defensa Passiva 
de Catalunya es va 
interessar per la 
iniciativa dels 
santjustencs, 

considerant que 
les Vies de 
finançament 


trobades podrien 

ser de profit per 37 - Targeta de racionament emesa per l'Ajuntament de Sant Just. Un dels 
diversos mètodes de finançament de la Junta de Defensa local va ser establir 
un recàrrec sobre aquestes targetes. Col-lecció particular, Museu virtual del 
Centre d'Estudis Santjustencs. 


altres juntes locals 
que, com la 
nostra, també 
estiguessin mancades dels suficients recursos. Manuel Davó, en un ofici del 20 de 
juny”, ho expressava així: 


10 Comarca a la que llavors estava adscrit el municipi de Sant Just Desvern. 


* Arxiu Històric de Sant Just Desvern, Correspondència. Document del 20 de juny de 1938. 

“Havent-se establert per aqueixa Junta de Defensa Passiva Local unes quotes 
extraordinàries sobre les targes de racionament i sobre els lloguers de les 
vivendes a fi i efecte d'intensificar les obres de defensa passiva que es porten a 
cap per aqueixa Junta Local, preguem a la mateixa que trameti a aquesta Junta 
de Defensa Passiva de Catalunya una còpia certificada de l'acta en la qual 
varen ésser presos els acords sobre aquests impostos extraordinaris per al 
nostre coneixement i constància en els nostres arxius, al mateix temps per a que 
pugui servir de precedent per altres Juntes Locals. 

Visqueu molts anys. " 


És a dir, no tan sols no tenien cap intenció d'ajudar-los, sinó que a més, els estaven 
dient que els hi volen copiar els seus mètodes... L'ofici rebut, és clar, va quedar sense 
resposta per part dels santjustencs. Els de Barcelona encara tornarien a insistir sobre 
aquest tema el 30 de juliol", no havent tampoc constància de que es contestés aquest 
segon requeriment. 


CAN BIOSCA: LES BOMBES ARRIBEN A SANT JUST 


La matinada del 22 de juny, una formació de vuit bombarders italians S.81, en mig de la 
densa boira que regnava en aquells moments, va atacar la part alta de la ciutat de 
Barcelona, afectant Horta, els Penitents, el Tibidabo, Vallvidrera i Sant Pere Màrtir, 
zones que normalment havien estat negligides fins llavors per l'aviació enemiga. 


És dins del context d'aquesta operació que 
cal situar el primer bombardeig aeri que va 
patir Sant Just Desvern: les dues bombes que 
van caure possiblement per accident a les 
immediacions de la masia de can Biosca, i 
que es podrien relacionar amb un fallit atac a 
les instal-lacions militars republicanes 
de Sant Pere Màrtir. 


Ramon Fontanals Vivés, llavors un vailet 
d'onze anys, avisat pel seu condeixeble Joan 
Masalias, que vivia a can Biosca, s'hi va 
atansar l'endemà mateix de la caiguda 
d'aquelles bombes per tal de veure els 
efectes causats, i així ens ho descriu: 


“- Aquestes bombes, vostè diu que 


van caure exactament... 32 — Ramon Fontanals i Vivés, testimoni de les 
- Al darrera de la finca. bombes caigudes a can Biosca. Detall d'una 
- Darrera de quina finca2 fotografia presa quatre anys abans d'aquest 
- De can Biosca. De la masia de can fet. Col.lecció Bàrbara Montoro. 

Biosca. Va[n] caure on tenien ells 

dos ametllers. Al davant de la masia 

tenien els horts, i al darrera els 


Y Arxiu Històric de Sant Just Desvern, Correspondència. Document del 30 de juliol de 1938. 

ametllers.Va[n] caure al darrera, entre els ametllers i la vinya del Piquet. 
- I diu que van ser... quantes bombes? 


- Dues bombes, però grans. 


- Iva veure... Què és lo que va veure? 
- Doncs lo que aquell xicot va dir que havia caigut darrera ca seva. I encara 
amb més curiositat passàvem pel Camí Vell, que en deien. 


Es 


- Els danys de les bombes, en què consistien? 
- En dos forats. Una bomba a una distancia... poder d'uns deu metres o quinze 
metres d'una a l'altra, però un forat de 2 metres de fondària per ben bé uns 7 o 


8 de diàmetre. 
- Ton van caure2 


- Una en un camp d'ametllers, i una a la vinya de sota... I el que va rebre també: 
els xiprers, que tenia un viver de xiprers en Piquet. Saps qui vull dir, en Piquet2 


El que era mestre de música. 


- Aquest viver de xiprers, també va rebre? 


NOS 4a 2,43 
- Clar, perquè allò s'escampa. 


Afortunadament, aquelles dues bombes 
havien caigut en terreny descampat, no 
causant cap dany de consideració. Altra 
cosa hagués estat si haguessin impactat 
en zona habitada, ja que, en tractar-se de 
bombes del tipus III, explosives de 250 
kilograms, les conseqüències podrien 
haver estat realment devastadores. 


ENDAVANT AMB LES ATXES. 
COMENCEN ELS TREBALLS 


Potser aquest primer contacte directe, i 
en terreny propi, amb la realitat dels 
bombardeigs fos el detonant que va 
accelerar l'inici material dels treballs de 
construcció. 


El projecte físic d'aquest primer refugi 
seria obra de l'arquitecte municipal 
Josep Alemany i Juvé, el qual també 
dirigiria els treballs que, tot i comptant 
amb la participació voluntària de molts 
veins, del gros de la seva realització 
s'hauria d'encarregar la Col-lectivitat 
del Ram de l'Edificació", empresa 
col-lectivitzada que s'havia format a 


33 — L'arquitecte municipal Josep Alemany i Juvé, autor 
del projecte del refugi de les Escoles i director de la seva 
construcció. Museu Torre Balldovina, Arxiu d'Imatges. 


8 Entrevista feta a Ramon Fontanals realitzada el 9 de gener de 1977 per Jordi Amigó, transcrita i 
recollida a OCHOA GONZALEZ, Juli: Aquella nit d'octubre... Op. Cit. PP 54-55. 


4 La Vall de Verç. Núm. 39, juliol-agost de 1982. P. 14. 

principis d'abril d'aquell mateix any agrupant les diverses empreses constructores de la 
localitat: Fills de Magí Campreciós, Francesc Calopa i Campama, Manuel Fajardo i 
Batet, Jaume Pi i Rius i Miquel Malaret i 
Fosalba, tal com ens ho explicava Antoni 
Malaret i Amigó: 


“En ser publicat el decret de 
Col-lectivitzacions, van ser reunides totes 
les eines, els materials i mitjans de 
transport -un camió i un carro- als 
magatzems de Fills de Magí Campreciós, 
perquè era el més ben equipat d'entre 
totes les empreses. La Col-lectivitat del 
Ram de l'Edificació -Paletes i Manobres- 
va establir el seu domicili al carrer 
Ascaso núm. 45, abans de la Creu. La 
integració patronal a l'empresa 
col-lectivitzada va ser total i efectiva. 
Hem trobat alguns rebuts d'obres 
efectuades que signen Isidre Campreciós 
34 - Isidre Campreciós i Pagès, anterior patró de -patró- i Nemesio Cañamares -obrer-; o 


la principal empresa constructora local i en þé, Vicenç Campreciós -patró- i Joan 
aquell moment element clau de la col-lectivitat de Colom o Joan Ollé -obrers- com a 


aletes. CR » 45 
p representants sindicals”. 


EL PLANTEJAMENT DEL REFUGI 


Havent-se de definir què es volia fer exactament i com calia fer-ho, es va considerar que 
s'havia fer un refugi gran i sòlid, i que la millor manera possible de treballar-hi era 
seguint els mètodes tradicionals dels minaires santjustencs, atesa la llarga tradició i el 
prestigi que sempre han tingut arreu els professionals locals d'aquest ofici. Com sempre 
s'ha dit vulgarment, els santjustencs tenien la "mà trencada" fent mines. 


A títol d'exemple, el minaire santjustenc Joan Farràs Bigas, que no va participar 
directament en la construcció del refugi santjustenc, fou requerit, per causa del seu 
perfecte domini de l'ofici, per treballar en la construcció del refugi antiaeri de la 
fàbrica Batlló, que estava situada al número 87 del carrer de l'Escorial, al barri de 
Gràcia, a Barcelona. 


A més, fent-lo d'acord amb la manera de fer dels minaires, el refugi tindria l'avantatge 
sobre altres de que, un cop iniciada l'obra i mentre encara s'hi estava treballant en uns 
sectors, permetia l'ús immediat de la part que en aquell moment ja estigués excavada, 
sense que fos necessari haver-lo enllestit en la seva totalitat, com era, per contra, el cas 
dels refugis que es feien partint d'una excavació a cel obert que calia cobrir 
posteriorment. 


5 MALARET I AMIGÓ, Antoni. Sant Just Desvern. Notes sobre les col-lectivitzacions. Dins 
Col-lectivitzacions al Baix Llobregat (1936-1939). Centre d'Estudis Comarcals del Baix Llobregat. 
Publicacions de l'Abadia de Montserrat, 1989. P. 430. 

El refugi es construiria a uns 10 metres per sota del nivell del terra, ja que la fondària 
mínima que es recomanava era de 8 metres, i a grans trets constaria d'una única galeria 
en forma de lletra ”U”, formada per tres trams ortogonals de diferents llargàries, que 
enllaçaria les dues boques d'entrada. 

35 — Esquema del refugi fet, de memòria i abans de la seva redescoberta, per Rafel Malaret i Amigó, 
que en aquell temps treballava de meritori a la Col-lectivitat de paletes. Testimonis com aquest són els 
que van afavorir la seva posterior localització. 


Un d'aquests dos accessos estaria situat al carrer de l'Ateneu, gairebé al davant de 
l'androna que separava l'edifici del cinema i la finca que hi confronta, i l'altre es faria 
dins del recinte de les escoles, just en el punt on el pati circumdant feia un gir, i amb 
accés des del carrer Montserrat. Precisament aquest segon lloc seria el punt on 
començarien els treballs d'excavació, però atès el seu especial emplaçament, els treballs 
no començarien fins que no hagués arribat el període de vacances escolars. 


Els trams inicials d'escales descendents fins assolir el nivell de les galeries principals 
del refugi, havien de ser, tal com s'aconsellava, fets en ziga-zaga, per tal de reduir els 
possibles efectes de l'ona expansiva de les bombes que esclatessin a prop dels accessos. 


Dels tres trams diferents que hauria de tenir la galeria del refugi, el més llarg de tots 
seria totalment rectilini i aniria des del carrer de l'Ateneu fins al carrer Montserrat, en 
sentit perpendicular a tots dos carrers. El segon tram seria també rectilini, i discorreria 
per sota del carrer Montserrat fins arribar a l'entrada del recinte de les escoles. El tercer 


tram, més irregular en el seu traçat, aniria pel pati exterior de l'escola fins arribar a 
l'altra boca. 

36 - Patró ideal de construcció de refugis publicat per la JDPC en el llibret “Normes generals i 
instruccions tècniques" i que els santjustencs van seguir pràcticament fil per randa pel que fa a 
dimensions i esquema general (excepte les cambres laterals) a l'hora de construir el refugi de les 
Escoles. Arxiu Nacional de Catalunya. 


Rafael Malaret i Amigó, que en aquell temps feia feines de meritori a la Col:lectivitat 
del Ram de l'Edificació tot i no tenir encara l'edat reglamentària per treballar, ens 
explicava sobre el terreny que el traçat un tant irregular d'aquest tram era degut a 
l'existència d'una claveguera que havia calgut esquivar: 


... No van poder passar cap allà perquè aquí passa la cloaca de l'Ateneu, que és 
una servitud que té amb l'Ajuntament quan van vendre les escoles... £ 


ELS TREBALLS DE CONSTRUCCIÓ 


Com en totes les obres d'aquest tipus, un cop determinats els respectius emplaçaments 
de les dues boques d'accés i havent-se definit el recorregut que hauria de tenir la galeria 
subterrània que les havia d'enllaçar, es van establir a l'exterior tota una sèrie de punts 
fàcilment accessibles que estaven situats a cosa d'una vintena de metres l'un de l'altre, 
en els quals es començarien a perforar els pous d'accés als diferents trams de 
l'excavació i que alhora haurien de servir pel buidatge de les terres extretes. Tal 


46 Testimoni de Rafael Malaret i Amigó donat el dia 8 de maig de 2008 en el decurs de la “Festa de la 
Pau". Transcripció de l'autor. 

extracció, com bé ens recordava Rafael Malaret, es feia mitjançant corrioles i 
preferiblement amb torns, el rendiment dels quals era notablement superior. 


Els pous baixaven fins assolir la cota abans esmentada de 10 metres per sota del nivell 
del carrer, i en aquest punt es començava a fer la excavació des d'un punt a Paltre, 
obrint dues galeries que avançaven en sentit contrari fins que tots dos fronts d'excavació 
es trobessin. 


37 — El mètode tradicional d'excavació de galeries emprat pels minaires. Dibuix de l'autor. 


Per tal d'optimitzar esforços es treballaria segons el mètode que sempre s'havia emprat 
en la construcció de les mines d'aigua, tècnica prou coneguda dels santjustencs. Així, en 
una primera fase de la foradada les galeries excavades es van fer d'unes dimensions 
mínimes, les suficients per a poder anar avançant, i un cop aconseguit l'enllaç es va 
procedir a eixamplar-les fins assolir la secció que d'una manera pràcticament constant 
tindria definitivament el refugi: 1,25 a 1,35 metres d'amplada per una alçada de 2 
metres amb sostre resolt mitjançant volta escarcera d'uns 15 cm. de fletxa, que en 
alguns trams molt puntuals disminuia fins arribar a unes dimensions mínimes, 
presentant llavors sostres pràcticament plans. 


Pel que fa al terreny en què es treballava, la major part del recorregut està estructurat en 
els materials quaternaris del plistocè de la plana al-luvial del Pla de Barcelona, 
constituits bàsicament en la seva totalitat per argiles vermelles relativament toves i 
fàcils d'excavar, les quals, en les proximitats de la boca del carrer de l'Ateneu 
comencen a trobar-se barrejades amb peudemont ric en carbonat càlcic, presentant 
llavors en alguns sectors uns horitzons de recarbonatació, coneguts com a capes de 
torturà, que en ser sensiblement més dur que els materials anteriors, venien a dificultar 
una mica els treballs. 


Es pot considerar que en aquests materials, el rendiment d'una persona que estigués 
treballant a un ritme raonable es podia establir en un metre cúbic excavat per cada tres 
hores de feina, més o menys. 

38 — La major part de les galeries del refugi estan excavades en argiles vermelles relativament toves, 
la qual cosa els va facilitar molt la feina. Fotografia: Juli Ochoa. 


39 — Sector excavat en les pissarres, també conegudes pel nom de llicorella, un material molt més dur 
que les argiles. Fotografia: Juli Ochoa. 


EL REFUGI ANTIAERI DE LES ESCOLES 


No va ser així quan es va excavar el sector situat en el punt on confluien dos dels trams 
previstos 1 les galeries giraven noranta graus per deixar el carrer Montserrat i anar cap a 
l'Ateneu. En excavar el pou de buidatge que es va fer en aquell punt, després d'haver 
aprofundit els primers cinc metres en les toves argiles habituals, es van trobar que el 
nivell subjacent estava constituit per les pissarres de finals de l'Ordovicià 1 del Silurià, 
provinents del glacis de Collserola, i que es van mantenir durant tota l'excavació del 
pou fins la fondària desitjada, així com també durant uns quants metres de la galeria, la 
qual cosa els va suposar un esforç addicional, tenint, però la contrapartida de que aquest 
sector seria després la part més sòlida i estable del refugi. 


40 — Base d'un pou de buidatge bastida i amb sostre de volta catalana de doble full. Cap a la part dreta 
de la volta es pot apreciar la perforació que dóna pas a l'espirall. Fotografia: Juli Ochoa. 


EL SISTEMA DE VENTILACIÓ 


Un cop finalitzada la foradada, i amb ella la necessitat d'evacuar a l'exterior les terres 
extretes en fer l'excavació, la major part dels diversos pous de buidatge existents van 
perdre la seva utilitat inicial, no deixant per això de ser de profit, ja que es van aplicar a 
una altra finalitat de vital importància: la ventilació del seu interior en previsió 
d'utilitzacions més o menys llargues per un volum considerable de públic. 


Això ho aconseguirien creant un circuit de ventilació estàtica basat en espiralls zenitals 
amb sortida a l'exterior que, aprofitant qualsevol brisa exterior, i per efecte Venturi, 
afavorien la sortida de l'aire viciat de l'interior del refugi, i creaven una depressió que 
es compensava automàticament amb l'entrada d'aire fresc procedent de les boques 
d'accés. 

Per fer-ho, cada porció de galeria on incidien els pous de buidatge es va bancar amb 
parets de maó 1 sostre de volta catalana de doble full lligada amb ciment rapid, en la que 
van practicar un orifici a l'alçada de l'eix del pou. Aquest orifici seria la base de 
l'espirall, un conducte de 20 x 20 cm fet amb maons, que arribava a l'exterior, reblint 
després amb terra la resta del pou que el circumdava. 

41 — Interior d'un espirall. Fotografia: Juli Ochoa. 


PROFESSIONALS I VOLUNTARIS 


Tot 1 que, segons ens ho recorden diversos testimonis, en la construcció del refugi hi 
van participar bastants veins, el fort dels treballs, especialment aquells que es 
realitzaven a l'interior de les galeries 1 que eren més técnics, a la vegada que més durs, 
anava a cárrec dels paletes de la col-lectivitat, mentre que la participació dels voluntaris 
no qualificats es limitava generalment a les feines exteriors de suport. 


Sebastià Farràs i Amigó, que llavors tenia disset anys, recorda que hi havia molts 
voluntaris, que ell mai no va entrar al refugi durant els treballs, i que juntament amb 
altres joves va participar en el sector proper a la porta de l'Ateneu traient terra amb 
corrioles des de l'exterior. 


Joan Barreda i Presas, un parell d'anys més jove que l'anterior, també hi va estar 
ajudant en aquell mateix punt, i així ens ho recordava: 

“Jo hi havia anat a treballar en allà, pues, amb unes katiuskes”, que anàvem 
voltant i pujant els cabassos i tot allò, pues un rato un i un rato l'altre". 


42 — Sebastià Farràs (esquerra) i Joan Barreda (dreta), llavors dos adolescents, recordaven 
haver participat en les tasques de suport a la construcció del refugi. Fotografies: Arxiu de 
la Secció Excursionista de l'Ateneu Santjustenc i col-lecció de la família Cafiadó-López. 


EL REFUGI A FINALS DE JULIOL DE 1937 


Els treballs de construcció del refugi marxaven a bon ritme, i així ens trobem que a 
finals de juliol la cosa ja començava a tenir cara i ulls, i una part considerable del refugi 
ja es podia considerar gairebé enllestida, especialment la corresponent a l'accés situat a 
les Escoles, tot i que atenent al conjunt encara calia fer una bona part del què en un 
principi s'havia projectat. 


És en aquell moment en que la Col-lectivitat del Ram de l'Edificació, fent cau i neta, va 
presentar a la Junta de Defensa Passiva local una relació de tot el que en aquell moment 


AR y i TER š 
encara quedava per fer 84 l'import aproximat que la seva realització suposaria: 


L'escrit, datat el 29 de juliol de 1938 i signat per Isidre Campreciós i Nemesio 
Cafiamares, deia així: 


"Junta local de Defensa Pasiva 


Pressupost aprosimat per acabar el refugi en construcció del "Grup Escolar 
Municipal" del Carrer de Monserrat i segons detall: 


Per foradar els dos trossos que queden de refugi i treura les terres. 
Per retocar les terres de la bolta del refugi per donar-hi punt i treura les terres. 


Y Botes d'aigua. 


48 Alguns dels treballs que s'esmenten en el pressupost, especialment aquells que fan referència als 
acabats (llum, bancs, sanitaris...), sembla ser que mai no es van arribar a fer, cosa que ha estat confirmada 
per alguns dels testimonis i també per l'evidència física en el moment de la redescoberta del refugi. 

Per les parets de totxo, bolta i graons de l'entrada del Carrer Avinguda de la 


Republica. 

Per les parets i boltes per tapar els pous d'extreure les terres, i fer un espirall a 
cada pou. 

Per trevalls i materials d'Electricista i de paleta per l'instalació de la 
Electricidad. 


Per trevalls i materials per fer els bancs del refugi. 
dl Li id “ dos dispensaris. 
“ dos waters. 


53 53 53 


Tots aquests trevalls i materials avans expressats importarien la suma de 
20.911,90 pessetes. " 


COL'LECTIVITAT DEL RAM DE L'EDIFICACIÓ 

43 - El pressupost presentat per la Col-lectivitat del Ram de l'Edificació. Arxiu Històric de 
Sant Just Desvern. 

MA D'OBRA DE REFORÇ 


Aquesta segona part dels treballs del refugi era la que potser podria estar més 
necessitada de ma d'obra de suport, encara que tècnicament no fos la més qualificada. 


Per tal motiu es va procedir a revisar a la llista que havia estat confeccionada tres mesos 
abans i a confeccionar una nova relació molt més acurada i exhaustiva d'elements amb 
oficis més o menys vinculats amb la construcció, en la qual només hi figuraven, però, 
aquells mossos corresponents a les lleves dels anys 1922 a 1924, excloent els altres. 


Reemplazo 1924 


Valeriano Munté Munté Auxiliar de la vive en Ascaso, 25 
Construcción 
Salvador Roig Cañiza ladrillero vive en can Freixas 
Pedro Padrosa Juncà trabajador de la tierra vive en masia Padrosa 
Blas Cartró Amigó albañil vive en Buenavista 46 
Pedro Sorolla Subirana peón vive en Ascaso, 8 
Miguel Ribera Riba horticultor vive en Electricidad, 2 
Constantino Barbera Prats del campo vive en Ascaso, 13 
Bartolomé Puig Oliveras carpintero ebanista vive en Badó, 14 
Jaime Artigas Pujadas del campo vive en can Sagrera 
Antonio Pérez Garcia peón vive en Bach de Roda 
Reemplazo 1923 
Alfonso Torres Lladó del campo vive en A. Clavé, 6 letra B 
Félix Castells Pous sa vive en pasaje Llobregat 
Salvador Parra García ladrillero vive en Ascaso, 26 
Antonio Muñoz Roldán peón vive en can Melic 
José Buixeda Artigas del campo vive en plaza Estudios, 3 
José Navarro Muñoz sox vive en Bonavista, 8 
Eduardo Rey Vingut peón vive en Laureano Miró, 7 
Francisco Campreciós Sala estucador vive en Mayor, 32 
Enrique Campreciós Pagès albañil vive en Montserrat, 1 
Reemplazo 1922 
Antonio Busquets Mascaró del campo vive en A. Clavé, 46 
Florencio Urpí Busquets del campo vive en A. Clavé, 32 
José Guasch Cardó del campo vive en masia Oliveras 
Gabriel Font Carbonell ramo construcción vive en Badó, 6 


José Carbonell 


Així doncs, dels catorze individus que s'esmentaven en aquella primera relació del mes 
d'abril, només es mantenien sis: Francesc Campreciós Sala, Salvador Roig Cañiza, 
Jaume Artigas Pujades, Miquel Ribera Vila, Josep Guasch Cardó i Enric Campreciós 
Pagès. Tots els altres eren nous, fins arribar als vint-i-quatre recollits en aquella nova 
llista. 


Tots ells van ser citats el dia 25 d'agost de 1938 a les 8 h del vespre a la casa 
consistorial per tal d'anar a realitzar uns determinats "treballs de fortificació", sense fer 
esment, però, de la seva naturalesa concreta. Cal pensar que aquella convocatòria feia 
referència a la continuació dels treballs en el refugi, ja que en aquella moments a Sant 

Just no s'estava duent a terme cap altre tipus d'obra que fos mereixedor de tal 
qualificatiu. 


BUROCRÀCIA I CONTROLS, AIXÒ SÍ 


Ja hem vist que no hi va haver cap mena d'ajut institucional, prou que ho havia deixat 
clar la Junta de Defensa Passiva de Catalunya, la qual, però, no parava de posar en 
pràctica noves i diferents formes de controlar el que per part de les juntes locals s'hi 
pogués estar fent. 


Per tal de donar compliment al que interessava a la Direcció General de la D.C.A. 
Defensa Passiva, del Ministeri de Defensa Nacional, el conseller de Governació i 
Assistència Social, Antoni Maria Sbert i Massanet va fer inserir un qüestionari en el 
Diari Oficial de la Generalitat del 7 de juliol de 1938 en el que feia avinent a tots els 
alcaldes de Catalunya que l'havien de contestar en el termini més breu possible. Les 
dades per les quals s'interessaven són les següents: 


“Primer.- Està constituit a la localitat 
el Comité o Junta de Defensa Passiva 
Local, d'acord amb el Decret 
Presidencial del 9 de juny del 1937, 
publicat al DOGC núm. 164, 
corresponent al dia 13 següent? 


Segon.- Es té instal-lat servei d'alarma 
contra els bombardeigs 2 


Tercer.- Quina és la senyal emprada2 
(sirenes, xiulets, campanes, etc.) 


Quart.- Detall del personal sanitari, 
de —desenrunament, d'incendi i 
guàrdies de refugi. 


Cinquè.- Si té instal-lats refugis contra 

bombardeigs. Capacitat total 44 — El conseller de Governació i Assistència 
d'aques ts. De quina c lasse són (ciment Social, Antoni Maria Sbert i Massanet. 
armant, galeria de mina, trinxeres, 

coves, etc.) 


Sisè.- Quina població té 2 
Setè.- Característiques del terreny. 
Vuitè.- Venes líquides del subsòl. 


Novè.- Mitjans econòmics amb què es compta per a fer front a la construcció de 
refugis i altres atencions de la Defensa Passiva. 


EL REFUGI ANTIAERI DE LES ESCOLES 


Dese.- Fonts d'ingressos. 
Onzè.- Situació de la caixa en el moment de contestar. 
I finalment, tramesa del plànol de la respectiva població. ” 


L'afany de control per part de la Junta de Defensa Passiva de Catalunya seguia sent 
absolutament manifest, i contínuament s'anaven rebent noves instruccions al respecte, 
fins i tot tasques d'inventari de nivell gairebé policíac. 


El 8 de juliol de 1938 es rebia un escrit 
enviat per Ramon Perera i Comerma, 
secretari tècnic de la secció de Plans i 
Obres on els indicava que en el breu 
termini de set dies havien d'emplenar 
un full del cens de refugis habilitables 
que s'adjuntava, tot dient-los que: 


"Hem de remarcar-vos que heu 
d'incloure-hi tots els refugis 
existents, independentment de 
la forma d'intervenció que en la 
seva construcció hagi pogut 
tenir-hi la vostra Junta Local 


auca 
de Defensa Passiva”. 


Aquest requeriment tampoc va ser 
contestat, i en Perera hagué de tornar a 
insistir sobre aquest punt el 12 
d'octubre, sense rebre, aquest cop 


tampoc, cap mena de resposta. 45 — Ramon Perera i Comerma, secretari tècnic de la 
secció de Plans i Obres de la Junta de Defensa 
Passiva de Catalunya. 


Paral-lelament a aquest cens del refugis 
que fins llavors havien estat construits 
amb o sense el seu suport, La Junta de Defensa Passiva de Catalunya continuava fent 
campanya en pro d'aquell model de refugi que consistia en una rasa O trinxera més o 
menys coberta i que en el seu moment havien aconsellat fer als santjustencs. La Junta 
Local de Defensa Passiva de Barcelona, principal destinatària del seu suport, s'hi afegia, 
fent-se ressò de les seves excel: lències: 


“El tipus de refugi més pràctic, més ràpid i menys costós. 

Els tècnics de la Junta Local de Defensa Passiva, prenent com a base pràctica les 
estadístiques dels efectes produits per les bombes llançades damunt Barcelona i altres 
indrets de Catalunya (penetració, con d'explosió, projecció de metralla, projecció de 
runes, buf, succió, caiguda d'edificis, etc.) han establert el percentatge de perill de 
cada tipus de refugi en relació amb el cost del refugi, materials necessaris i termini 
d'execució, deduint la conveniència de prescindir totalment de la protecció contra els 
efectes directes produits per la penetració de la bomba que no explota o el con 


9 Arxiu Històric de Sant Just Desvern. Correspondència. Document del 8 de juliol de 1938. 

d'explosió de la que esclata, per ésser tan ínfim el percentatge de perill i ensems el que 
obliga a un major cost, més gran quantitat de material i una major lentitud d'execució, 
procurant en canvi el perfeccionament màxim contra tots els altres efectes. 

La Junta recomana i emprèn directament la construcció de refugis senzills, anomenats 
de rasa coberta naturalment, o sia en galeria de mina a poca profunditat, de traçat 
tortuós que trenca l'enfilada, deixant de banda tot intent de protecció superior contra 
l'impacte directe. Aquest tipus, que cobreix a bastament els riscos de gran percentatge 
de perill, té l'avantatge de resultar econòmic, construir-se ràpidament i necessitar pocs 
materials. 

Si aquesta recomanació, filla de l'experiència i assessorament tècnic, porta a tots els 
ciutadans el convenciment que han de seguir-la, no trigarem d'arribar ben aviat a 
disposar d'una xarxa de refugis a totes les barriades de Barcelona za 


EL RITME DE LES OBRES GENERA ALGUNA INQUIETUD 


Al marge de tota la munió de tràmits burocràtics que s'exigien a la Junta santjustenca, 
les obres del refugi anaven progressant. Durant la primavera i l'estiu de 1938 es va estar 
treballant en la seva construcció, i en arribar les vacances escolars del col-legi "Ramon 
Muntaner", emplaçament d'un 
dels accessos al refugi, es va poder 
I A treballar molt més còmodament al 
FES poder accedir-hi sense entrebancs 
y des dels seus dos extrems. 


BARCELONA Domingo 4 Abril 1937 


LA VANGUARD 


Tot i això, sembla ser que els 
treballs estaven trigant més a 
acabar del que fora de desitjar per 
alguns sectors. El 19 d'agost, J. 
Vilardell, secretari d'organització 
del PSUC local enviava el següent 
escrit! a l'alcalde Alfred Arís, 
president estatutari de la Junta, 
reclamant que es convoques una 
reunió per a rendir comptes, la 
qual havia estat sol-licitada algun 
temps abans: 


“Sr. President de la Junta de 
Defensa Passiva, 


En data del 21 de Juliol 
proppassat, el nostre representant 
en aquesta Junta, company J. 
OLIVO, per indicació nostra, li 


46 — Treballant en la construcció d'un refugi. Portada de dirigi una lletra en la qual li 
La Vanguardia del 4 d'abril de 1937. sol-licitava la convocatòria de la 


% La Humanitat, del 12 d'agost de 1938. P. 2. 


% Arxiu Històric de Sant Just Desvern. Correspondència. Document del 19 d'agost de 1938. 

Junta i que en la reunió poguessin conèixer els seus membres un estat de 
comptes, per escrit. 


Havent transcorregut prop d'un 
mes sense que la Junta hagi sigut 
convocada, ni obtenir cap resposta, 
li dirigim la present, per a 


ratificar-li la nostra sol-licitud i INTERNACIONAL 
comunicar-li el següent acord del COMUNISTA 
nostre Partit relatiu a aquesta > 
qüestió: RADI 


JUST DESVERN 


Que si la Junta de Defensa Passiva, 
no es reuneix i prén acords 
satisfactoris per a la prompte 
terminació del refugi en 
construcció, els afiliats al nostre 
partit deixaran collectivament de 47 -— Segell del PSUC local, els representants del 
pagar les contribucions imposades qual van protestar davant del que ells 


per ella a la construcció de refugis consideraven una — manca  d'activitat i 
transparencia. Arxiu Històric de Sant Just 


, Desvern. 
El que ens plau comunicar-vos per 


al vostre coneixement. " 


Deu dies després, el 29 d'agost, Arís contestava a Vilardell" 


planera del banal motiu d'aquell retard: 


, donant-li una explicació 


“Contestant el vostre escrit, rebut el dia 26 del corrent, tinc de dir-vos que era 
proposit meu reunir la Junta Local de Defensa Passiva oportunamen, pero per 
dificultats que varen presentar-se d'ultima hora no va esser-me possible ja que 
el company Isern va posar-se malalt i suposant que seria cosa de pocs dies ha 
sigut el motiu d'aquest aplaçament, ja que jo mateix també hi estat alguns dies 
no trovant-me bé. 


No obstant tenim en compte la vostra sol-licitut com sigui que el company Isern 
tinc noticies que no tardarà gaires dies estar millor, convocaré inmediatament 
la junta interessada. 


Salut i República 


L'alcalde" 
BATEIG DE FOC: EL REFUGI VA FER SERVEI 


La nit del 8 al 9 d'octubre de 1938 vuit avions bombarders S.81 de les esquadretes 251 i 
252 de l'Aviazione Legionaria delle Baleari procedents de Mallorca van realitzar una 


% Arxiu Històric de Sant Just Desvern. Correspondència. Document del 29 d'agost de 1938. 

incursió sobre Barcelona, començant el seu atac pel punt d'observació republica de Sant 
Pere Màrtir, el qual fou durament bombardejat. 


Un dels avions atacants, l'aparell número 7 de l'esquadreta 252, va resultar tocat per les 
defenses barcelonines mentre encara es trobava sobre la vertical de les instal: lacions de 
Sant Pere Màrtir. A la vista de l'estat en que va quedar com a conseqüència de l'impacte 
rebut, aquell bombarder va haver d'abandonar la formació i, tot perdent 
progressivament velocitat i alçada, emprengué el camí de tornada cap a la seva base 
insular, anant a cercar el mateix punt per on poc abans havia arribat, tot seguint una ruta 
que en principi no estava prevista i que li suposaria haver de sobrevolar la localitat de 
Sant Just Desvern. 


Tot just iniciat el seu camí de retorn, la càrrega de bombes que encara duia li suposava 
a aquell avió un doble perill: d'una banda, el pes dels projectils era un llast innecessari, 
especialment ara que tenia problemes al motor. De l'altra, el fet d'haver d'aterrar avariat 
i carregat d'explosius, hagués estat una operació extremadament arriscada. 


La millor solució i la més expeditiva consistia en desfer-se com més aviat millor 
d'aquells incòmodes projectils, i és així com va començar a deixar caure la seva 
destructiva càrrega sense parar-se a pensar en les possibles conseqüències que aquesta 
acció podia comportar a la població innocent d'aquella localitat que en aquell moment 
sobrevolava. 


46 — Bombardeig de Sant Just Desvern la nit del 8 al 9 d'octubre de 1938 en la que van caure sis bombes 
sobre el poble, quatre de les quals van esclatar, causant diversos danys. Dibuix de Juli Ochoa. 


L'avió italià va bombardejar, doncs, un poble en el que no hi havia pràcticament res 
mereixedor de ser qualificat com a objectiu bel-lic, i les sis bombes del tipus “Mina” de 
15 Rilograms cadascuna que van caure aquella nit sobre Sant Just van enfonsar tres 
cases situades a la zona de la carretera, causant danys de consideració en altres tantes, 

tant sols per causa de l'afany que van tenir els aviadors italians de lliurar-se de la seva 
perillosa càrrega. 


Es pot considerar que aquest va ser l'únic cas 
d'agressió aèria sofert pel nucli urbà de Sant 
Just Desvern en el decurs de tota la guerra. 
L'altre atac de l'aviació enemiga, recordem- 
ho, van ser les bombes caigudes a can Biosca, 
les quals, llevat de l'ensurt d'uns pocs, no van 
causar pràcticament — cap dany de 
consideració.” 


Tot apunta a que el refugi, a falta, potser, 
d'algun petit detall en els acabats, va quedar 
pràcticament enllestit durant el mes de 
setembre de 1938, i que, tot seguit, ja va 
començar a ser normalment utilitzat, havent 
pogut arribar a prestar servei aquella terrible 
nit del bombardeig. 


És prou significatiu en aquest sentit el 
testimoni del veí Fidel Poll Ribas, fill del 
llavors cafeter de l'Ateneu, i que aleshores 
tenia 10 anys, el qual recorda haver vist, en - 

sortir del refugi, com els vidres de l'edifici 49 — Fidel Poll, testimoni de la utilització del 
d'aquella entitat s'havien trencat per efecte de. — refugi durant el bombardeig de Sant Just. 
les explosions de les bombes caigudes sobre — Col.lecció Núria Milà. 

el poble. També recorda com la roba que 

tenien estesa al pati del roure de l'Ateneu va 

quedar tota entortolligada en els filferros pels efectes del buf i contrabuf d'aquelles 
explosions. 


FUNCIONARIS ESTRICTES 


Un parell de mesos abans, el 6 d'agost, la Junta santjustenca havia rebut un ofici que els 
adreçava Florenci Tor Camprubí, secretari tècnic d'Informació i Enllaços de la Junta de 
Defensa Passiva de Catalunya amb el Vistiplau del seu secretari general, Manuel Davó 
Aniorte, en el que els recordava: 


l'obligació que teniu que sempre que a la vostra població o contorns 
immediats es realitzi alguna agressió d'aviació facciosa, ens ho comuniqueu 
immediatament per telèfon o altre mitjà més ràpit, donant-nos tota classe de 


% Un relat més detallat sobre els bombardeigs aeris que va patir Sant Just el podeu trobar a OCHOA 
GONZALEZ, Juli: Aquella nit d'octubre. 75 anys del bombardeig de Sant Just Desvern. Dins 
Miscel-lània d'Estudis Santjustencs núm XVIII. Centre d'Estudis Santjustencs. Sant Just Desvern, 2013. 
PP 9-155. 


% Conversa mantinguda per l'autor amb Fidel Poll Ribas el 21 d'abril de 2013 a Sant Just Desvern, durant 
la Festa de Sant Jordi que es celebrava a can Ginestar. 

detalls sobre el particular, tals com: nombre i tipus d'avions agressors — n° de 
bombes llancades — n° de víctimes (morts i ferits) descriminant sexes — n° 
d'edificis destruits, total i parcialment, etc. Etc., sens perjudici de que després 
per escrit ens repetiu i amplieu tots els detalls possibles BE 


L'endemà del bombardeig, Alfred Arís, alcalde de Sant Just i president de la Junta 
Local de Defensa Passiva, angoixat, notificava de bon matí a la Junta de Defensa 
Passiva de Catalunya que a la barriada de la carretera, on s'havia patit el bombardeig, 
encara hi havia un parell de bombes sense esclatar que dificultaven els treballs 
conduents a la normalització de la situació. 


A les 11:05 del matí, aquests donaven trasllat d'aquesta sol-licitud al Parc d'Artilleria, 
atès que era competència d'ells. Donada la incompareixença dels artificiers que es 
reclamaven, els santjustencs van tornar a insistir dos dies més tard, rebent aquesta 
reclamació el mateix tractament que l'anterior. £ 


Davant la 
incompareixença 
EL SECRETARI TECNIC definitiva dels 


s'havien de fer 


; D'INFO MACIO I ENLL Aços especialistes que 


: AD JA càrrec de la 
se rr ns: LL ( desactivació i 
— 14 dy e ans EE DN retirada d'aquelles 
sn Ra j bombes, el propi 
ga A > ¡7 j À Arís es va 

YA 9: net: Flgrenci Tor encarregar de 
fo, Pd desactivar, 
d'e Sec GE" almenys una 

á A y y > 
GR d'elles, i la seva 


recompensa per tan 
50 - Signatura autògrafa de Florenci Tor i Camprubí, secretari tècnic arriscada empresa 
d'Informació i enllaços de la JDPC. Arxiu Històric de Sant Just Desvern. va consistir en els 
pocs diners que per 

aquell ferro vell li va acabar donant el drapaire. 


Tot i les visibles mancances d'aquests sistemes de protecció civil, la burocràcia, això si, 
funcionava amb rígida i absoluta eficiència, i els elaboradíssims informes que 
confeccionava la JDPC sobre els temes que eren de la seva competència eren modèlics 
en tots els sentits. 


Dos dies després del bombardeig, el 10 d'octubre, la secretaria tècnica d'informació i 
enllaços de la Junta de Defensa Passiva de Catalunya enviava a l'Ajuntament un 
formulari que calia emplenar urgentment per tal de poder tenir-ho tot controlat com cal: 


% Arxiu Històric de Sant Just Desvern. Correspondència. Document del 9 d'agost de 1938. 


5 Centro de Documentación de la Memoria Histórica. PS-Barcelona.Generalitat, 260,3. Documents núm. 

“Amb referencia al bombardeig de que ha estat objecte aquesta població el dia 
8 del corrent, plau-me adjuntar-vos una fitxa a fí de que amb la major rapidesa i 
exactitut possible, us serviu retornar degudament emplenada a 


També, i per tal d'actualitzar les dades sobre refugis de què disposaven, el 12 d'octubre, 
quatre dies després d'aquell bombardeig que encara no havia estat atès del tot, en 
Ramon Perera els enviava una nova carta, que aquest cop deia: 


“Atès el que està decretat sou pregat de disposar que s'empleni degudament 
V'adjunt full de Cens de refugis existents en la vostra localitat, el qual ens serà 
tramès en el plaç de set dies. 

Hem de remarcar-vos que heu d'incloure-hi tots els refugis habilitables 


independentment 
de la forma 
d'intervenció 

que en la seva 
construcció hagi 
pogut tenir-hi la 
vostra Junta 
Local de D.P. "$ 


Eren una requisitòries 
consecutives de les 
autoritats competents, i 
els  santjustencs van 
complir puntualment el 
que els havia estat 
demanat en la primera 
d'elles: 


EL Seoige TESNI DE LA SECCIO 
A 3S/y, 


31 — Signatura autògrafa de Ramon Perera i Comerma, secretari tècnic 
de la secció de Plans i Obres de la JDPC. Arxiu Històric de Sant Just 
Desvern. 


“Degudament omplenada em plau retornar-vos la fitxa tramesa a aquesta 
alcaldia segons comunicat de data 10 del corrent, la qual fa referència al 
bombardeig que ha estat objecte aquesta població en data 8 de l'actual. 

S. Just Desvern, 15 d'octubre del 1938" Y 


Però, potser van acabar considerant que els de Barcelona ja n'havien fet un grà massa. 
El cas és que la segona, la que feia referència al cens de refugis, ja no va arribar a ser 
contestada, o almenys, no n'hi ha cap constància. 


UTILITZACIÓ REGULAR DEL REFUGI 


A més d'aquella nit memorable del bombardeig, el refugi va ser regularment utilitzat, i 
són bastants, encara, els santjustencs que ho recorden. 


7 Arxiu Històric de Sant Just Desvern. Correspondència. Document del 10 d'octubre de 1938. 

52 - Interpretació lliure de la utilització del refugi de les Escoles durant les alarmes. Dibuix de Xita 
Camps publicat a la revista La Vall de Verç número 39, de juliol-agost de 1982. 


- El mateix Fidel Poll recorda haver-hi entrat sovint amb els seus pares per l'accés 
que estava més proper a l'Ateneu i gairebé sempre al vespre. 


- Pilar Farigola Ràfols, que llavors tenia 21 anys, recorda haver entrat també al 
refugi, juntament amb la seva amiga Elisa Roca, un dia que eren al cinema, i que 
ho havien fet també per la boca de l'Ateneu. 


- Ramon Fontanals Vivés, de 12 anys, també havia estat amb els seus pares i més 
gent dins del refugi, i recorda que aquest estava molt ben dissenyat, i que hi 
havia uns “asientos” allà a l'arcada. 


53 - Les germanes Mercè (esquerra) i Carme (dreta) Fontova aporten els seus diferents testimonis 
sobre el refugi. Mentre la primera, més petita, recorda haver-hi anat diverses vegades, la seva 
germana, que era més gran, no hi va voler anar mai, i no ho va fer. Fotografies: Col-leccions Ribes- 
Riera i Albert-Mira. 

- Mercè Fontova Batet, que llavors tenia 5 anys i era alumna de l'escola 
Montserrat (llavors escola Ramon Muntaner, del CENU, com hem vist), havia 
entrat amb les seves companyes dues o tres vegades al refugi per por a possibles 
atacs aeris. En tots els casos ho va fer per la boca situada dins del recinte escolar. 
Encara recorda un pedrís per seure i uns llumets que hi havia a l'interior del 
refugi. 


- Carme Fontova Batet, germana seva, que 
llavors tenía 10 anys, no hi va entrar mai i 
suposa que a ella, potser, l'enviaven cap a 
casa. Afirma que preferia estar a l'aire 
lliure, a l'igual que els seus pares, que 
deien “Déu ens guard d'anar-nos a ficar 
allà sota, perquè si cau una bomba, 
travessa tot i quedes sepultat”. 


- Teresa Ibáñez Palomero, que l'any 1938 
tenia 12 anys, va estar diversos cops dins 
del refugi. Del seu interior també recorda 
els llumets, i ens aclareix que eren d'oli, i 
com tothom era assegut a terra. 


- Mercè Petit Petit tenia 9 anys, i recorda 
que es va haver d'amagar en el refugi més 
d'un cop quan se sentien els tocs d'alarma. 
Ens diu que no hi havia llum, i recorda un 
banc tallat a la mateixa argila del refugi on 
podien seure les primeres noies que 
arribaven, mentre que les altres ho havien 54 — Teresa Ibañez recorda les seves 
de fer al terra de la galeria, i que per estades al refugi i com tothom hi seia a 
passar l'estona dins del refugi, la mestra terra. Fotografia: Collecció Cañadó- 
que les acompanyava les feia cantar. López, 


S'han pogut recollir, encara, uns quants testimonis més d'antics usuaris del refugi. La 
major part d'ells, però, quan en parlen, coincideixen en manifestar que el record més 
vívid que conserven és el del darrer dia en que va ser utilitzat, quan van entrar les tropes 
enemigues, episodi que serà tractat una mica més endavant. 


EL FINAL DELS CÀNONS CONTRIBUTIUS 


Un altre detall que ens ve a confirmar l'acabament del refugi és la supressió dels cànons 
que la junta havia estat percebent per tal de poder-ne sufragar les despeses. 


El darrer d'aquests impostos locals en ser suprimit va ser el que gravava les entrades del 
cinema de l'Ateneu, cosa que es va fer com a conseqüència de la reclamació que en tal 
sentit va presentar Just Vidal Puig, president de l'esmentada entitat, en una carta datada 
el 24 d'octubre de 19380, en la que deia: 


% Arxiu Històric de Sant Just Desvern. Correspondència. Document del 24 d'octubre de 1938. 

“Ciutada Alcalde President de la Junta Local de Defensa Passiva de S. Just 
Desvern. 


En una de les últimes reunions del consell 
d'aquest Ateneu acordà dirigir-vos un 
prec referent a l'import que pesa sobre 
l'entrada del cinema, tota vegada que 
havent quedat suspesos tots els demés 
impostos que per Pro-Refugis s'havien 
creat i davant de l'augment de lloguer de 
pel-lícules, de sous i per fi de la necessitat 
per manca de corrent de l'instal-lació de 
l'aparell per a substituir-la, quin import 
és fabulós, vos preguem fer un estudi del 
cas, per si fos possible, treure dit import, 
cosa que ens facilitaria el no haver 
d'augmentar l'entrada, i quedaria un 
marge per a suplir en part les despeses 
abans esmentades. 


Esperem fareu ressó del prec abans 
esmentat i  trametereu als vostres 
companys de la junta la nostra petició. 


55 — Just Vidal, president de l'Ateneu. El seu escrit Visqueu molts anys en be de la causa. 


demanant la supressió, per innecessària, de la 

taxa que s'aplicava sobre les entrades del cinema — Coneixedors de que hi havia voluntat de 
ens confirma la seva finalització. Fotografia: suprimir aquest darrer cànon, els 
Colecció e Badl components de la Comissió d'Assistència 
Social es van afanyar a intervenir i un dia abans de l'escrit de l'Ateneu, Ignasi Roldan, 
en representació de la comissió, adregava un escrit a l'Ajuntament en el que els 
proposava que un cop suprimida la taxa dels refugis, se'n creés una altra en el seu lloc 
de la qual ells serien els beneficiaris: 


"Aquesta Comissió d'Assistència Social proposa a l'Ajuntament que com sigui 
que cada dia són més nombroses les necessitats que ha d'atendre, i donada a 
més, la manca de cabals de que disposa, podria aprofitar-se l'avinentesa 
d'haver estat suprimit l'impost d'una pesseta sobre totes les entrades dels 
espectacles locals, acord pres per la Junta Local de Defensa Passiva, i 
implantar-ne un altre de nou de 0'50 pessetes sobre les mateixes entrades dels 
espectacles locals a eexpció d'aquells considerats de mainada. 

No obstant l'Ajuntament amb el seu major criteri acordarà allò que cregui més 
convenient". 


Ambdues peticions, la d'en Vidal i la de'n Roldan van ser ateses, 1 l'Ateneu anunciava 


el 3 de novembre que havia estat finalment suprimit l'impost d'una pesseta sobre les 
entrades del cinema, però que en aquell mateix moment entrava en vigor un nou impost 


él Arxiu Històric de Sant Just Desvern. Correspondència. Document del 23 d'octubre de 1938. 

de menor import, amb la qual cosa els preus de les entrades del cinema quedaven de la 
segúent manera: 


PREFERENCIA —1'80 Ptes. més 0°50 Ptes. d'impost són 2'30 Ptes. 
PATI 1°70 «6 «6 050 (19 (19 119 2°20 (19 
MAINADA 0'55 “ exceptuat “ “p55 “ 


De tota manera, cal reconèixer que la nova taxa que s'implantava poc s'hauria de notar, 
ja que tot just tres mesos més tard, la guerra, almenys a Sant Just, ja hauria finit. 


CONTROLATS TAMBÉ PELS MILITARS DE LA D.C.A. 


Durant els darrers mesos de l'any 1938 la Junta de Defensa Passiva de Catalunya va 
anar perdent competències, fins arribar a l'extrem de que la D.C.A. arribés a assumir, 
fins i tot, les funcions de comunicar els bombardeigs. La instauració, el 10 de 
novembre, per part del govern republica d'una “Junta Nacional para la Defensa Pasiva” 
va significar la precipitació del seu 

declivi. 


“El 10 de novembre de 1938, 
com a colofó, el Govern de la 
República creava la Junta 
Nacional para la Defensa 
Pasiva. No sé què hauria estat 
de la JDPC si s'hagués 
allargat la guerra més temps, 
no sé si hauria quedat 56_ Distintiu De la D.C.A. Col.lecció particular. 
finalment relegada, a pesar de 

ser l'autora dels informes que reclamaven, per exemple, el Ministre d'Estat per 
a poder parlar davant de la Societat de Nacions [...] La creació d'aquesta Junta 
impedia que la JDPC entregués a la de Barcelona la quantitat en metal-lic 
setmanal que s'havia pactat (300.000 ptes.) per a dur a terme les obres de 
salvament i desenrunament ". 


Com a conseqüència de l'assumpció per part dels militars d'aquestes competències, 
també ells es van interessar en tenir convenientment censada la junta local de Sant Just. 
José Marco, cap de la Defensa Passiva Nacional, per indicació del general Enrique 
Jurado Barrio, director general de l'arma de la D.C.A. els envià el 17 d'octubre de 1938 
el següent escrit en demanda d'informació: 


“Tengo conocimiento de que en esa población se halla constituida la 
correspondiente Junta de Defensa Pasiva. Como quiera que en esta Jefatura no 
existen antecedentes de su actuación y el cometido a Vds. asignado, no es tan 
insignificante que permita un aislamiento total, con relación a la misma, debo 
significarles que a la mayor brevedad me acusarán recibo al presente oficio, 
dándome cuenta de su labor, desenvolvimiento económico y composición de la 


€ PUJADÓ I PUIGDOMENECH, Judit: Oblits de rereguarda... Op. Cit. P. 74. 

Junta, esto último mediante el envío de copia certificada del acta de 
desa BA 
constitución. " 


Tampoc hi ha constància de que aquest requeriment fos mereixedor per part dels 
santjustencs d'un tracte diferent als altres. 


COM ELS MÚSICS DEL TITÀNIC 


La guerra tocava a la seva fí. Després de la desfeta republicana a l'Ebre, l'imparable 
avenç de l'exèrcit rebel anava conquerint poblacions cada cop més properes... No 
obstant això, la Junta de Defensa Passiva de Catalunya va continuar amb la seva tònica 
constant d'anar donant instruccions i de requerir documentació i informes fins gairebé el 
darrer moment. 


A tall d'exemple, el 8 de desembre, amb l'enemic apropant-se perillosament (ja estava a 
les portes de Serós), el secretari Manuel Davó encara enviava als santjustencs un ofici 
en el que els indicava que: 


".. ha de controlar-se sovint per aqueixa Junta, l'estat d'higiene salubritat dels 
refugis, trinxeres, soterranis, etc. i en general dels mitjans que existeixen de 
protecció a la població en aqueixa localitat, donant compte a aquesta Junta de 
Defensa Passiva de Catalunya del compliment de les ordres anteriors. " 


Sense gairebé medis econòmics, veient-se per tal motiu obligada a centrar 
majoritàriament la seva 
actuació a tasques 
d'orientació i control, la 
JDPC es va mantenir 
impertèrritament en actiu 
fins al mateix dia de 
l'entrada de l'enemic. 


La matinada del dimecres 
25 al dijous 26 de gener 
de 1939, estant ja Sant 
Just Desvern ocupat per 
les forces rebels, Davó, 
Perera i altres caps de la 
Junta van emprendre el 
camí de l'exili tot seguint 
les instruccions que els 
donaven des de la — 657 - Finalment, els integrants de la JDPC van d'haver d'emprendre el 
Conselleria de Treball. camí de l'exili. A l'imatge, Ramon Perera, que havia estat el seu 
Encara. estant a Vic. i en secretari tècnic de Plans i Obres, al costat de Carles Pi i Sunyer, 
i T A alcalde de Barcelona i després conseller de Cultura de la Generalitat, 
tenir notícia que hi havia fotografiats durant el seu exili a Londres. Detall d'un fotograma del 
una certa resistència al documental “Ramon Perera, l'home que va salvar Barcelona”. 
sector del Pont 


% Arxiu Històric de Sant Just Desvern. Correspondència. Document del 17 d'octubre de 1938. 

d'Esplugues””, tornarien altre cop a Barcelona. Trobant-ho tot definitivament abandonat, 
reprengueren, ara sí, el camí de l'exili aquella mateixa tarda. 


UTILITZACIÓ DELS REFUGIS DURANT EL DARRER DIA DE LA GUERRA 


A SANT JUST 


La darrera utilització del refugi com a element de protecció va ser la tarda del 25 de 
gener de 1939, moment en que va tenir lloc la ocupació d'aquesta població per les 


forces faccioses. 


Prèviament a l'entrada de les tropes 
enemigues, aquestes, des de l'altra banda 
del Llobregat, van  canonejar les 
poblacions de la riba esquerra per tal de 
protegir el pas del riu per part de les seves 
tropes. Hi ha constància de que com a 
conseqüència d'aquest atac artiller, que 
molts santjustencs encara conserven 
vivament en el seu record, es van produir 
en aquesta localitat una dotzena d'impactes 
pel cap baix, els quals van ocasionar la 
mort d'un soldat republicà, ferides de 
variada consideració a alguns veins 1 
diversos desperfectes en edificis i Carrers. 


L'afany per protegir-se d'aquesta agressió 
artillera, i encara més, la por davant 
l'imminent arribada de les forces 
enemigues, especialment dels moros, dels 
quals -segons els testimonis- es deien 
coses terribles, va impulsar molts 
santjustencs a buscar protecció a l'interior 
dels refugis, tant en el de les Escoles com 
en els altres de tipus particular que també 
hi havia al poble. 


Pel que fa al refugi de can Grifoll, per 


58 - Esvoranc produit el 25 de gener de 1939 en 
una paret interior de l'hostal de la carretera per 
un projectil que no va arribar a esclatar, i que els 
propietaris de la casa han mantingut reconvertint- 
lo en fornícula religiosa. Fotografia: Josep 
Perpinyà. 


exemple, Pere Brull i Angela, que llavors tenia 15 anys, recorda que els seus propietaris 
els van oferir refugiar-se juntament amb altres famílies que vivien en aquell veinat, cosa 
a la que s'hi van acollir tots els membres de la família, i els esdeveniments van acabar 
tenint finalment un desenllaç summament tràgic, prou conegut dels santjustencs". 


é Sobre aquesta heroica resistència, vegeu AMIGÓ I BARBETA, Jordi: Gener de 1939. Retirada i 
ocupació versus “Huida y Liberación” Dins El Franquisme al Baix Llobregat. Publicacions de l'Abadia 
de Montserrat i Centre d'Estudis Comarcals del Baix Llobregat. Col-lecció Llorenç Sans. Barcelona, 


2001. PP 182 — 188. 


% Vegeu BRULL I ANGELA, Pere. Barrejo la meva història amb Sant Just. Ed. de l'autor. Sant Just 


Desvern, 2001. PP. 19 i 22. 

Un veí que aquell dia s'hi va refugiar va ser Jaume Odena, el qual, el matí del dia 26 de 
gener de 1939, quan sortia, va ser colpit per una bala perduda que el deixà estès a terra 
fins que fou recollit i atès per una veina, vídua de guerra, amb la qual es casaria anys 
més tard. 


També el Pou de les Ànimes va acollir diversos santjustencs aquell dia. Rafel Malaret i 
Amigó recorda que hi va entrar prop de les sis de la tarda: 

“... vaig veure el Valls, campaner, que m'esperava. I em diu: Rafel, vine per 
aquí, que això porta a sota el campanar. Allí vaig trobar el pare i la mare que ja 
hi eren, amb tota una colla de veins d'aquell lloc. [...] Mentre estàvem allí 
vàrem allotjar un soldat de la República". 


També recorda que van ser allà fins que van arribar les tropes franquistes i un tinent els 
digué que anessin a casa, que no els passaria res. El soldat republicà es va lliurar al 
: 66 

tinent. 


El refugi de les Escoles, en ser el més gran, cèntric i d'accés públic va ser el més 
concorregut aquell dia. Són nombrosos els testimonis que ho recorden: 


59 — Rafael Malaret (esquerra) i Marcel Campreciós (dreta) van anar aquell matí a equipar 
el refugi amb llums, en previsió de la seva immediata utilització. Fotografies: col-leccions 
Jaume Bosch i Matilde Viladoms. 


Rafael Malaret Amigó era, com hem vist anteriorment, meritori a la Col-lectivitat de 
Paletes i Manobres. Aquell dia, pel matí, va anar juntament amb el seu amic Marcel 
Campreciós, anomenat amistosament Marceno, a preparar els llums del refugi en vistes 
a la segura utilització que se'n faria aquell mateix vespre. Ens ho recordava així: 


"Era meritori a la Unió de Paletes de Sant Just i, és clar, tenia contactes perquè 
sempre anava a buscar les fulles que feien els treballadors i quan van fer el 
refugi jo venia aquí i precisament el 25 de gener del 39 al dematí, amb el 
Marcel Campreciós, que li dèiem Marceno, vem entrar, que aquí hi havia 
l'entrada [...] Això, jo, el 25 al dematí, amb el Marceno, com dic, vem entrar per 
aquí i portàvem no sé si espelmes o per posar... d'allò... aquells... 

- De carburo... 


% AMIGÓ I BARBETA, Jordi: Gener de 1939. Retirada i ocupació... Op. Cit., P. 159. 

- No, de carburo, no, d'oli. Unes coses així, d'oli i alguna espelma. I vem anar 
seguint tot això i ho vem deixar a punt pel vespre perquè ja se suposava que 


f I j E Cl 
entrarien els franquistes. I és clar, la gent, allavorens, hi vindrien”. 


Vicenç Riera Batiste tenia llavors 7 anys, i recorda que aquell dia va anar amb els seus 
pares a agafar queviures al magatzem d'Intendència d'Aviació de les Banyeres, que 
havia estat abandonat, i que al tornar es van veure obligats a protegir-se dins del refugi 
de les Escoles: 


“Vem anar amb els meus pares allà, vem 
carregar un carretó que ens van deixar —la 
família Martínez, de Sant Just- I veníem 
des d'allà pel carrer Major cap a... Vem 
tombar pel carrer de l'Ateneu, i quan vem 
ser al davant mateix de l'Ateneu, van 
començar a tirar trets i allavorens vem 
abandonar el carretó i ens vem posar dins 
del refugi, que és aquest, on vaig entrar jo 
amb els meus pares. Vem estar allà un 
rato... Va entrar un soldat, que no sabiem 
de qui era. El meu pare va preguntar: 

Què, què, com està això2 

No, no. Pueden salir... Que nosequé 
nosecuantos... 

I l'anècdota que us vaig explicar: que em 
va donar galetes. I allavorens, pues vem 60 -— Vicenç Riera Batiste estava dins del 
sortir a fora i si, si... El carretó hi era, però refugi quan les tropes feixistes van entrar 
estava buit! I no vem agafar res. I aquesta € Sant Just. Fotografia: col-lecció Matilde 
és la meva anècdota del refugi nop loping. 


Guifré Linares Fuertes, de 15 anys, estava dins del 

refugi amb la seva mare, Lluïsa Fuertes Talon, i com que ja portaven massa estona a 
dins, es va animar a sortir i anar fins a casa seva, situada prop de la carretera, en el camí 
vell de Sant Joan, on va preparar una olleta de llenties — les populars “píndoles del 
doctor Negrín”- que va portar al refugi en mig del bombardeig artiller. Fos pels nervis 
del moment o per un excés de sal al condimentar-les, el cas és que aquelles llenties no 
van tenir gens d'èxit. 


Lluisa Vidal Fuertes, que llavors estava a punt de fer els 9 anys 1 era germana per part 
de mare de l'anterior, també recorda haver estat al refugi aquell dia, i que hi havia molta 
gent. Una d'aquelles persones duia una bossa o saquet ple de pèsols secs procedents del 
saqueig del magatzem de queviures de la Cooperativa Sanjustense, que estava situat al 
carrer Bonavista. En el moment d'entrar, aquell saquet es va trencar, escampant-se el 
seu contingut per tot l'accés al refugi, la qual cosa va provocar més d'una caiguda. 


97 Testimoni de Rafael Malaret Amigó donat el dia 8 de maig de 2008 durant la "Festa 
de la Pau" en el mateix punt on estava el refugi antiaeri, abans de la seva apertura. 


6 Testimoni de Vicenç Riera Batiste donat en el decurs d'aquell mateix acte. 

61 — Els germans Guifré Linares (esquerra) i Lluisa Vidal (dreta), juntament amb la 
seva mare, també van cercar aquell dia protecció en el refugi. Fotografies: col.leccions 
Bàrbara Montoro i Josefina Abril. 


Ramon Fontanals Vivés, de 12 anys, recorda que aquell dia estava dins del refugi amb 
la seva família fins que va entrar un oficial amb tres soldats i els va dir que sortissin 
perquè ja havien arribat els «Nacionals» i que, per la gent de l'interior del refugi, la 
guerra ja havia acabat. 


Teresa Ibáñez Palomero, de 14 anys, com hem vist anteriorment, recorda que aquell dia 
hi va estar i com els va venir a treure el soldat franquista. 


Rosa Piquet Montmany, que llavors tenia 18 anys, també recorda haver estat al refugi 
aquell dia. 


I així, molts altres. La llista, si no interminable, es faria molt llarga, sent un element 
comú en els records de la major part d'aquests testimonis aquell militar feixista, que 
molts identifiquen com un oficial, que els va tractar amablement i els va donar garanties 
de seguretat per animar-los a sortir. 


Barcelona va caure l'endemà en poder de les forces enemigues, i l'1 d'abril de 1939 es 
donava finalment la guerra per acabada. 


EL CULTIU DE XAMPINYONS I UN POSTERIOR SILENCI QUE HA DURAT 
MES DE MIG SEGLE 


Després d'aquesta darrera utilització del refugi de les Escoles com a element defensiu, 
aquella fenomenal excavació feta al mig del poble, ara ja sense cap mena d'aplicació 
pràctica, va romandre abandonada i durant un temps, fins i tot, les seves boques 
d'entrada es presentaven desacuradament obertes. 

Alexandre Fontova Batet, que tenia 14 anys 
quan va acabar la guerra, recorda haver-hi 
entrat en aquella època per l'accés més 
proper a l'Ateneu, i aclareix que ho va fer 
mogut per la curiositat. 


Durant els anys següents, ja en plena 
postguerra, aquelles abandonades galeries 
del refugi van ser novament objecte 
d'utilització durant un temps, i aquest cop 
amb una finalitat que segurament no hauria 
estat imaginada per aquells que anys abans 
l'havien bastit: el cultiu de xampinyons, 
cosa que es va fer per iniciativa de Salvador 
Buyé Nicolau, un barceloní de 36 anys que 
l'any 1943 havia vingut a viure a Sant Just 
instal-lant-se amb la seva família en una 
casa que va llogar a la plaça del Sagrat Cor. 


Dl. N 


62 — Alexandre Fontova recorda haver entrat 
Buyé va condicionar a fons el refugi per la al refugi, un cop acabada la guerra, tot jugant, 


seva nova utilització com a cava dels seus Per simple curiositat. Fotografia: Fotografia: 
i . SE col-lecció Alexandre Fontova. 
cultius micològics. 


63 — Cultiu de xampinyons en el subsòl santjustenc, en aquest cas, la fotografia va ser presa a l'interior 
de la gruta de can Mèlich. Fotografia: col.lecció Teresa Cots. 

Va fer obrir dins del recinte de les escoles un pou que arribava fins al nivell de la galeria 
principal, al peu del darrer tram de les escales d'accés, introduint per ell una gran 
quantitat de substrat adequat al tipus de cultiu que pretenia, cobrint amb ella abastament 
tot el terra del refugi. Feta aquesta operació, va tornar a tapar la boca del pou. 


D'una manera anàloga a la del refugi, Salvador Buyé va fer extensiva aquesta 
innovadora utilització a altres espais subterranis locals com, per exemple, la gruta de 
can Mèlich, en la qual també s'hi van cultivar xampinyons, i, pel que sembla, durant 
bastant temps més que a la galeria del refugi. 


Durant un cert temps es van simultaniejar sense gaires problemes l'activitat escolar i els 
cultius d'en Buyé, però les fortes pluges que van caure el setembre de 1948 van 
precipitar la seva dissociació. 


64 — Grup escolar al pati de les Escoles Nacionals, amb la seva mestra Carme Pérez Verdú, una de les 
dues que van signar la carta a la que es fa referència. La construcció inclinada que es pot apreciar 
darrera del grup, a l'esquerra, és la boca del refugi. Fotografia: col-lecció Montserrat Culla. 


Una carta datada el 25 de setembre, adreçada a l'alcalde Josep Maria Domènech i Roig i 
signada per Florentina Mur Portella i Carmen Pérez Verdú, mestres de les «Escuelas 
Nacionales», ens ho aclareix: 


“Debido al aguacero de ayer se ha producido un hundimiento de tierra en el 
patio exterior de las Escuelas Nacionales de Niñas, que deja al descubierto 
parte de la boca del pozo que se construyó recientemente con motivo de la cría 
de hongos en la galería del refugio. 


Por constituir un inminente peligro para las niñas, urge su inmediato arreglo. 

Dios guarde a Vd. Muchos años. 


San Justo Desvern 25 de Septiembre de 1948 


Florentina Mur 
. 70 
Carmen Pérez" 


Des de llavors ja no es tornen a tenir més notícies de l'activitat micològica que es duia a 
terme en el refugi. És de suposar que tal activitat decauria com també ho va acabar fent 
en els altres punts on es duia a terme. Poc més tard es van enderrocar, ara un i després 
l'altre, els dos edicles en els que hi havia les portes d'accés, 1 els forats que van deixar 
van acabar sent coberts i posteriorment pavimentats. 


A partir d'aquell moment, i durant molt, moltíssim temps, ja no es va tornar a saber res 
més d'aquell refugi, la memòria del qual, conservada per veins que amb el pas del 
temps esdevenien cada cop més i més grans, es va anar diluint de mica en mica. 


Fins i tot entre els que encara, i 
cada vegada amb menys 
freqüència, en parlaven, hi havia 
qui li atribuia una inexistent tercera 
porta d'accés situada en el carrer 
Montserrat, o qui arribava a posar 
en dubte la conservació, i encara 
l'existència, d'aquella foradada. 


LA REDESCOBERTA 


Fins gairebé cinquanta anys després 
d'haver acabat l'episodi dels 
xampinyons no es tornarà a parlar 
més del refugi i de la seva cada cop 
més ignorada existència. 


Durant la primera dècada d'aquest 
nou segle, alguns investigadors 
locals que eren alhora membres del 
grup d'espeleologia local (GERP) i 
del Centre d'Estudis Santjustencs, i 
que ja havien realitzat prèviament 
alguns estudis sobre temes afins 
tals com els antiaeris de Sant Pere 
Màrtir o el bombardeig de Sant 
Just, van començar a interessar-se 


65 — Sota aquesta zona del pati d'esbarjo de l'escola 
Montserrat estaven les galeries del refugi. Fotografia: 
Grup de Treball CEIP Montserrat. 


també per aquest tema, tot entrevistant antics testimonis i contrastant les informacions 


obtingudes. 


a Arxiu Històric de Sant Just Desvern. Correspondència. Document del 25 de setembre de 1948. 

Fruit d'aquelles primeres indagacions aconseguiren definir, més o menys, el traçat 
aproximat del refugi i, el que potser era el més important, la possible localització de les 
que havien estat les dues boques d'accés, que en aquell moment romanien ocultes. 


Des d'un primer moment es va establir un estret contacte entre aquest grup 
d'investigadors i el consistori local, el qual sempre ha demostrat una especial 
sensibilitat envers la preservació i difusió de tot el que pugui fer referència al nostre 
patrimoni històric. 


Momentàniament, però, no hi havia res a fer, atès que un dels accessos -el del carrer de 
l'Ateneu- podia estar sota el paviment d'un vial mitjanament transitat, i l'altre -el de les 
Escoles- estava dins del pati d'esbarjo d'un centre escolar en ple funcionament, les 
perspectives d'un canvi en aquesta situació semblaven quedar un tant llunyanes. No 
obstant això calia no desesperar, ja que estava previst que en aquell sector es produissin 
importants canvis a curt o mig termini. 


66 — Detall d'un dels plànols que integraven el projecte, en el que s'indica el sector afectat. 
Registre de Planejament Urbanístic de Catalunya. Expedient 1998/002305/M. 


Existia un projecte de reordenació de tota aquella zona que duia el títol de "Modificació 
puntual del Pla general metropolità al sector comprès entre els carrers Ateneu, 
Rambla de Sant Just, Major i Creu, de Sant Just Desvern", l'executivitat del qual va ser 
publicada al DOGC del 9 de gener de 2001. Aquell projecte, entre altres coses, 
contemplava: 


“Un important aparcament de reforç, la consecució d'un espai cívic de primera 
magnitud, coadjuvant, activitats de diferents organitzacions cíviques, la densitat com 
element positiu en la necessària presència que defineix una comunitat humana, 
V'esponjament de l'Escola Montserrat, tan present en la historia del poble, son algunes 
de les possibilitats que sense aprofundir excessivament, es presenten com propostes 

profondament suggestives, i que fan desitjable en gran manera l'aconseguir l'èxit en la 
modificació del P.G.M. que aquí es proposa". 


A més, estava previst que l'escola, que a criteri del Departament d'Ensenyament havia 
quedat petita i un tant desfasada, s'hauria de traslladar tard o d'hora a unes altres 
instal-lacions més adequades situades en el sector de les Basses de Sant Pere, cosa que 
finalment va tenir lloc el 23 de febrer de 2009, malgrat la oposició manifestada per un 
sector dels pares dels alumnes afectats. 


Amb l'escola buida, i davant la propera posta en marxa de les remodelacions 
projectades, tant l'Ajuntament com els investigadors van considerar que havia arribat el 
moment de posar fil a l'agulla en el tema de la localització i possible obertura del refugi. 


I és així com els dies 3, 4 i S d'agost d'aquell any, amb el suport d'una petita 
excavadora, un equip d'operaris de la brigada municipal sota la direcció de l'arqueòleg 
preceptiu, acompanyats per dos dels espeleòlegs del GERP, van procedir a practicar 
diverses perforacions en el paviment del pati de l'antiga escola per tal de localitzar 
l'accés al refugi que es buscava, cosa que van aconseguir el segon dia dels treballs. 
Aquell mateix matí, i en presència d'alguns membres del consistori, de l'arxiver 
municipal i d'un reduit grup de santjustencs veterans que en el seu moment havien 
arribat a utilitzar el refugi, els dos espeleòlegs i l'arqueòleg van efectuar la primera 
exploració de reconeixement d'aquelles redescobertes galeries. 


67 — L'arqueòleg Pablo del Fresno (esquerra) i l'espeleòleg Juli Ochoa (dreta) durant la primera 
exploració que es va fer del refugi el mateix dia de la seva obertura. Fotografia: Col-lecció Juli 
Ochoa. 


da Registre de Planejament Urbanístic de Catalunya. Expedient 1998/002305/M. 


Juli Ochoa 


L'innegable interès històric del refugi, i sobre tot, el seu bon estat de conservació 
aconsellaven la seva preservació, encara que això suposés haver de modificar 
parcialment les realitzacions previstes en el projecte urbanístic que afectava el sector. 


Des de llavors, i encara, s'hi han estat fent periòdicament per part de l'ajuntament 
treballs de desenrunament, consolidació i d'adequació a les normes de seguretat, en 
vista a una futura museització -que segurament serà parcial- d'aquest magnífic testimoni 
que ens ha quedat d'un període tràgic de la nostra història recent, el qual cal que no 
oblidem, tot desitjant que mai més es pugui tornar a repetir. 

68 - Planta del Refugi Antiaeri de les Escoles confeccionada a partir de la topografia que varem 
realitzar durant la tardor de 2009 els companys del Grup Espeleològic Rats Penats. 


